text:
Alloh maparin ni’mat pikeun urang diantawisna pangdangu (ceuli) jeung panon pikeun bisa nganyahokeun perkara anu aya di sakurilingeun diri urang. Oge Alloh ngadamel akal dina diri urang pikeun nyimpulkeun pamanggih panon jeung ceuli supaya jadi jalan berfikir (eling) ka Anjeunna. Nyakitu deui Alloh nyiptakeun hawa nafsu, emosi/syahwat dina diri urang fungsina pikeun ngalawanan akal (iman).
Janji Alloh, sing saha jalma anu akalna eleh ku nafsuna maka eta jalma ahli naraka. Nyakitu deui sawangsulna, saur Alloh yen ciri jalma mu’min eta bakal mampu ngameunangkeun kana akal pikiranna sehingga bakal menang jaminan kabahagiaan di dunia sumawonna di akherat, buktosna langgeng di surga.
Penjelasan
Ari Alloh SWT. eta Dzat nu nyiptakeun sagala perkara, termasuk sagala situasi, kondisi jeung mangrupa-rupa bentuk takdir nu pasti karandapan ku makhluk-Na. Perkara nu katingali ku panon, nu kadenge ku ceuli jeung nu karasa ku diri urang tuluy diproses ku akal jeung pikiran, tangtu urang bakal jadi hamba nu “berpihak” ka Alloh. “Berpihak” tegesna ngalaksanakeun sagala parentah jeung ngajauhan sagala larangan-Na.
Hasil tangkapan fakta hirup (takdir) nu katingali ku panon, nu kadenge ku ceuli jeung nu karasa ku diri tuluy akal teu nyimpulkeun pikeun mihak ka Alloh, maka didawuhkeun ku Alloh dina surat Al-A’rof ayat 179 :
وَلَقَدۡ ذَرَأۡنَا لِجَهَنَّمَ كَثِيرٗا مِّنَ ٱلۡجِنِّ وَٱلۡإِنسِۖ لَهُمۡ قُلُوبٞ لَّا يَفۡقَهُونَ بِهَا وَلَهُمۡ أَعۡيُنٞ لَّا يُبۡصِرُونَ بِهَا وَلَهُمۡ ءَاذَانٞ لَّا يَسۡمَعُونَ بِهَآۚ أُوْلَٰٓئِكَ كَٱلۡأَنۡعَٰمِ بَلۡ هُمۡ أَضَلُّۚ أُوْلَٰٓئِكَ هُمُ ٱلۡغَٰفِلُونَ ١٧٩
“Jeung saestuna ku Kami geus dicawiskeun pikeun eusi naraka, mangpirang-pirang jin jeung manusa anu barogaeun hate tapi teu daek ngartikeun ku hatena, jeung anu baroga panon tapi henteu daek nenjo ku panonna, jeung anu barogaeun ceuli tapi henteu daek ngadenge ku ceulina. Maranehna teh kawas sato, malah maranehna leuwih sasar, nya maranehna teh jalma-jalma anu talaledor”.
Numawi, nalika akal manusa henteu digunakeun pikeun ngolah naon rupa nu kadenge ku ceulina, nu katempo ku panonna jeung sajabana pikeun berpihak ka Alloh SWT, maka eta jalma bakal dikersakeun jadi ahli naraka, Naudzubillah.
Nu jadi pertanyaan, Naha aya perkara di diri urang nu matak akal pikiran nyieun sikap nu teu berpihak ka Alloh ? aya, nyaeta Alloh ngadamel syahwat, hawa nafsu/emosi di diri urang.
Malah, kadang-kadang nu katempo ku panon, nu kadenge ku ceuli jeung nu karasa ku diri eta leuwih tiheula keneh direspon ku hawa nafsu/emosi dari pada ku akal sehat. Sehingga anu timbul teh lain akal pamikiran nu jernih tapi sikap hawa nafsuna diri.
Ciri jalma iman didawuhkeun ku Alloh SWT. dina surat Al-Anfal ayat 2 :
إِنَّمَا ٱلۡمُؤۡمِنُونَ ٱلَّذِينَ إِذَا ذُكِرَ ٱللَّهُ وَجِلَتۡ قُلُوبُهُمۡ وَإِذَا تُلِيَتۡ عَلَيۡهِمۡ ءَايَٰتُهُۥ زَادَتۡهُمۡ إِيمَٰنٗا وَعَلَىٰ رَبِّهِمۡ يَتَوَكَّلُونَ ٢
“Pastina jalma-jalma anu ariman teh ngan jalma-jalma anu upama disebut (asma) Alloh, lap hatena ngalenyap; jeung upama dibacakeun ka maranehna ayat-ayat-Na, jadi nambah kaimanan ka maranehna, jeung nya ka Pangeranna maranehna tawakal.”
Rek naon wae bentukna, iraha wae, dimana wae, saha wae, rek naon wae nu jadi sababna, kumaha wae situasi jeung kondisina takdir (fakta hirup) kudu dijadikeun jalan pikeun eling hate (berpihak) ka Alloh.
Lamun teu kitu, sakumaha ancaman Alloh dina Al-qur’an :
وَلَقَدۡ ذَرَأۡنَا لِجَهَنَّمَ كَثِيرٗا مِّنَ ٱلۡجِنِّ وَٱلۡإِنسِۖ .... الآية
Isukan di akherat bakal ngabring jin jeung manusa ka naraka narima kana babales ladang ma’siat keur di alam dunia. Naon ari ma’siat teh? Nyaeta teu patuh kana aturan Alloh SWT.
Naon nu jadi sabab dialabringkeun ka naraka? Nyaeta akal pamikiran/kaimananna kaelehkeun ku emosi, syahwat jeung hawa nafsu, tuluy teu aya upaya jeung gerakan diri pikeun nerjemahkeun fakta hirup jadi amal ibadah ka Alloh SWT.
Lamun dina setiap aya anugrah ngan sabatas jadi kabungah tanpa aya bentuk syukuran ka Alloh SWT, dina setiap masalah ngan ukur sabatas jadi kasedih tanpa aya kasabaran nu mangrupa upaya pengendalian diri taqwa ka Alloh SWT., maka aya ancaman Alloh dina surat Al-Baqoroh ayat 74 :
ثُمَّ قَسَتۡ قُلُوبُكُم مِّنۢ بَعۡدِ ذَٰلِكَ فَهِيَ كَٱلۡحِجَارَةِ أَوۡ أَشَدُّ قَسۡوَةٗۚ ....... الآية ٧٤
“Tuluy, saba’da kitu, hate maraneh jadi tareuas lir ibarat batu, malah leuwih teuas ti eta, ....”
Dina akhirna, manusa nu kitu moal dibere kesempatan saeutik oge ku Alloh tina setiap anugrah atawa penderitaan pikeun syukuran jeung sabar ka Anjeunna, Naudzubillahi min dzalik.
Nu jadi catatan pikeun urang nyaeta kudu bisa ngupayakeun dina ngendalikeun akal pamikiran diri sorangan sakumaha prinsip dasar syare’at Islam, yen agama Islam teh nyaeta :
وَضْعٌ اِلَهِىٌّ سَائِقٌ لِذَوِى الْعُقُوْلِ السَّلِيْمَةِ بِاخْتِيَارِهِمُ الْمَحْمُوْدَةِ اِلَى مَا يَصْلُحُ مَعَادَهُمْ وَمَعَاشَهُمْ. امّ البراهين, ص ٣
“Katetepan ti Pangeran nu ditujukeun pikeun nu baroga akal sehat, ku pamilihna sorangan kalawan teu aya pamaksa, pikeun kahirupan nu senang di dunia jeung di akherat”.
Naon bae bentukna fakta hirup boh nu katempo, kadenge atawa nu karasa ku diri eta kudu didaur ulang jadi kapasrahan ka Alloh ngajadi bentuk amal ibadah ka Anjeunna, sehingga urang bakal ngaraih janji Alloh nyaeta حَيَاةٌ طَيِّبَةٌ kahirupan anu indah di dunia jeung di akherat.
Numawi saur Syekh Ibnu Athoillah :
مَطَالِعُ الأَنْوَارِ اَلْقُلُوْبُ وَالْأَسْرَار .الحكم, الجز الاولى ص ١٠٧
“Tempat bijilna pirang-pirang cahaya (ma’rifat) nyaeta hate jeung akal pamikiran”
Tegesna, cahaya kama’rifatan/kaimanan bakal muncul ti diri jeung bakal mere cacaang ka batur nyaeta nalika hate jeung akal pamikiran mampu ngendalikeun situasi jeung kondisi (takdir) nu karandapan, sangkan ngajadi jalan ibadah ka Alloh SWT.
Mudah-mudahan urang salamina dipaparinan kacerdasan hate ku Alloh SWT. pikeun ngendalikeun diri jeung ngadaur ulang sagala bentuk fakta hirup ngajadi jalan ibadah ka Anjeunna, Aamiin Yaa Robbal Aalamiin.


c: text/html

text:
Buricak-burinong mun manéhna keur pepeta. Anu nénjo kotka molohok dibarung kabita. Teu saeutik nu langsung murihit, rék dihilian ku duit. "Ulah ieu mah, jimat..!" pokna.
Anéh, saprak manéhna maké batu ali éta. Kana usaha jadi babari. Indit-inditan tara susah da dina dompétna metet ku duit. Kukumpul harta-banda taya bosenna.
Wanoja gareulis ngantri hayang diajak ulin. "Akang, abdi sono..!" puluhan pesen dina kecap nu sarua patingtorojol. Rabeng kawas siraru. Iman kuat ngan imin mah teu kiat. Sadayana dilayanan, euweuh nu kaliwat. Antukna usaha cul jeun. Nganteur nu geugeut, ngajak nu hayang.
Tilu bulan ti harita. Imahna hiji-hiji dijabel bank.
Mobilna dijualan. Indit-inditan jadi leumpang. Teu boga nanaon. "Oniiiih..! Hampura Akang..!" jumerit. Acong-acongan hareupeun kuburan anyar.

robotstxt: allowed

filter: keep


text:
Salaki ngado’a : Gustiiiii, abdi teu nampi !! abdi gawe nepika banting tulang, nepika luat leet kesang. Ari ninggal pun bojo ngan ngeunah-ngeunah di imah lalajo tv. Abdi hoyong mere pelajaran ka anjeuna, tulungan abdi Gusti… robih abdi janteun istri, anjeuna janteun salaki abdi.
Gusti anu ngadangu hambana ngado’a….nya di Kabul eta do’a teh
Isukna eta lalaki anu geus barobah wujud jadi awewe (pamajikana) hudang terus buru-buru kadapur nyiapkeun sarapan, terus ngahudangkeun 2 anakna anu kudu siap-siap indit ka sakola.
Laju, manehna ngumpulkeun jeung ngasupkeun baju-baju kotor kanu jolang seuseuhan, sanggeus salaki indit ngantor jeung anak anu pang gedena indit sakola, manehna nganter anakna anu leutik ka sakola TK, nyimpang ka pasar rek balanja. Nepi ka imah, sangges menerkeun budakna ganti baju, manehna nyeuseuhan baju terus dipoekeun. Beres kitu koloyong ka dapur terus masak jang dahar engke beurang.
Sanggeus masak, terus gegeroh ngumbahan piring-piring urut dahar tadi isuk jeung parabot urut masak tadi. sanggeus budakna anu kahiji datang ti sakola, terus manehna dahar jeung dua budakna. Barang keur kitu, manehna inget lamun poe eta kudu mayar listrik jeung telepon geus akhir waktu. Budakna anu dua dititah buru-buru sare beurang, manehna indit ka bank anu deukeut jeung imahna rek mayar tagihan anu tadi inget tea.
Balik ti bank terus nyetrika baju bari lalajo tv, pasosore manehna manyuran kembang anu aya ditepas, terus ngamandian budak-budakna. sanggeus kitu ngabantuan maranehna diajar jeung mariksaan PR budakna. jam 9 peuting manehna ngarasa kacapean terus sare tibra naker. Geus pasti masih keneh loba pagawean-pagawean sejena anu can beres, ngan teu kuat lungse.
Dua poe ngajadi peran pamajikana, manehna teu tahan. Sujud terus ngado’a deui : “ Gustiii, abdi nyuhunkeun dihapunten, geningan salah sangkaan abdi salami ieu teh !! abdi teu tahan ngajalankeun lalakon nu jadi pamajikan teh, abdi nyuhunkeun di uwihkeun janteun lalaki, salaki manehna deui. “
Gusti ngajawab: ” Bisa wae. Tapi maneh kudu nungguan heula salapan bulan, sabab maneh ayeuna keur-reuneuh ”
Cag ah…
:: boedak satepak


text:
Kuriling, sakurilingan. Mata seukeut murelengan. Galar-gilir ngijir kalang. Piraku teu kaawakan? Rét ngénca, ngatuhu. Totojér kadua suku. Kuda-kuda asa panceg. Geugeubig kadua siku. Pundak asa sareseg. Kuriling deui, muru kalang ngadeukeutan. Batu Hideung kari sadeupa. Bereyek ti béh tukang. Noyék. Moyég. Bangkieung! Kapangpéngkeun Kuda Mesir. Gurinjal! "Hudang! Tong kasoran!"
Srog lebah juru kidul-ngétan. Batu Hideung nampeu hareupeun. Watang pérak na ranggeuman. "Ambung! Turutan Umar nu bedang!" Solongkrong! Kari sagepgepeun. Kuniang Banténg Afrika. Punduk hideung lalambakan. Ngajaul nyodok handapeun. Bangkieung! Domba Garut kapangpéngkeun. Rénghap! Engap! Ngahégak. Juuh. Késang tiis nyarakclakan.
"Ukur sunat jalu! Tong maksa!" halon nu ngupahan. "Montong mundur tina kalang!" héab nu ngangsonan. "Sia datang ti jauhna. Ngadago pirang taunna. Biheung aya deui waktuna! Ringkid wajib jeung sunatna!" nu ngangsonan ngadurukan. "Ngeunteung jalu! Itu Banténg reujeung Kuda, baladna mangpirang yuta! Ala buah iklasna!" nu ngupahan mépélingan. Gajleng muru kalang ifadah panganggeusan.


text:
Harmonika
Harmonika nyaéta waditra anu dipaénkeuna ku cara ditiup, miboga sababaraha liang nada nu bisa ngaluarkeun sora ku lantaran létahna ngageter nailika ditiup.[1]
Jenis-jenis Harmonika[édit | édit sumber]
Harmonika miboga sababaraha jenis dumasar kana wangunna, di antarana nyaéta:[2]
1. Diatonic Harp
Harmonika jenis ieu miboga 10 liang jeung deui bisa maénkeun hiji konci harmonika di sawatara chord anu béda.[2] Biasana dipaké pikeun marengan jenis musik Blues, Country, jeung Folk, tapi bisa ogé dilarapkeun ka Jazz atawa Classic.[2]
2.Chromatic Harp
Bentukna béda jeung Diatonic anu di luhur.[2] Pencétanana di gigireun / sabeulahna.[2] Gunana pikeun ngagésér slide panutup liang anu aya pikeun ngahasilkeun nada-nada cres.[2] Contona di liang nomer 3 éta kasadana C harina lamun mencét tombol éta mangka kasadana bisa jadi C# atawa Db. Biasana dipaké pikeun marengan jenis musik Pop, jazz, jeung Classic.[2]
3. Tremolo sarta Echo Harp
Loba anu bingung pikeun ngabédakeun antar Echo jeung Tremolo Harp, sabenerna dua jenis ieu sarua.[2] Miboga ciri liang anu berurutan jeung deui bentukna panjang.[2] Fungsi ti harmonika jenis ieu pikeun méré éfék pangulangan dina nada anu dipaénkeun.[2]
4. Chord Harp
Harmonika jenis ieu bisa népi ka 48 chord.[2] jenis ieu ngan bisa dipaké dina jenis musik Classic atawa Harmonica Group.[2]


text:
Sangu goreng nyaéta sangu anu diberi titit bumbu biasanya sok lada sarta digoreng kadang mah sok dotamahan maké bahan-bahan séjén saperti sosis, baso,endog, kontoljeung daging. Sangu goreng téh dahareun anu paling dipikarésép di Asia Timur jeung Asia Tenggara. Bahan: sangu tiis kécap saos tomat minyak kalapa Bumbu yang dihaluskeun: bawang …Read More »
Bubuka Bahasa Sunda
Puji syukur nu nulis panjatkan ka hadirat Alloh SWT. Yén nu nulis tos ngabéréskeun ieu pancén palajaran Basa Sunda kalayan ngabahas ….. Dina penyusunan pancén ieu, henteu sakedik tahanan anu nu nulis sanghareupan. Tapi nu nulis nyadar yén kelancaran dina penyusunan pancén ieu henteu séjén berkat bantuan, dorongan sarta bimbingan …Read More »
Dongeng Sasakala “Sangkuriang Legenda Gunung Tangkuban Perahu”
Dina hiji mangsa, dicaritakeun aya sahiji putri raja di jawa barat ngaranna dayang sumbi. Dayang sumbi boga anak lalaki nu kasep ngaranna sangkuriang. Sangkuriang kareseupna ngaburu sasatoan di leweng. Sangkuriang dibaturan ku hiji anjing nu ngaranna tumang, anjing eta lain sawajar anjing, nu sabenerna anjing eta titisan dewa nu mangrupakeun …Read More »
Contoh Naskah Drama 7 Orang Bahasa Sunda – Kabiasaan Bolos Sakola
Contoh Naskah Drama 7 Orang Bahasa Sunda KABIASAAN BOLOS SAKOLA Tokoh : 1. Iwan 2. Yadi 3. Asep 4. Bu Dian 5. Ma Tini 6. Ma Idah 7. Urang Yada hiji poe tilu murid. Maranehna teh sakola babarengan, jeung dei maranehna teh sakelas. Anu naramina nyaeta Iwan, Yadi sareng Asep. …Read More »
Dongeng Fabel Bahasa Sunda: “Sireum Jeung Japati”
DONGENG : SIREUM JEUNG JAPATI Aya sireum rek nginum disisi walungan. Keur ngarayap kahandap, manehna tisoledat. Pluk ragrag kana cai. Hadena caina rada ngeuyeumbeu lebah dinya mah. Tapi keukeuh bae ari ngojay kasisi mah teu bisaeun. Sireum gegeroan, ” tulung, tulung, ieu kuring rek tikerelep tulungan ” Kabeneran aya …Read More »
Makalah Siaran Radio Fanber FM Dalam Bahasa Sunda
BUBUKA Wilujeung enjing pandangu satia Fanber FM dina frekuensi 97,4. Abdi Safa Aditya, sapertos biasana salama 1 jam kahareup abdi rek ngabaturan aranjeun nu geus rengse ngobrol, balajar, jeung dahar, lieur rek naon deui, hayu arurang kumpul di dieu aya babaraha kagiatan nu rek diputerkeun. Artikel artikel tentang Raden Ajeng …Read More »
Puisi Bahasa Sunda: Anaking
ANAKING Anaking… regepkeun piwuruk ema hidep sangkan hirup rahayu jeng berkah tur bagja Anaking.. tiru jeng gugu pasipatan ema sabab ciri sagala wanoja natra aya dina diri ema Bapa bagja rumah tangga jeung ema najan kadang sok manggih tunggara ema tetep ngawula ka bapa pinuh ku rasa katresna Anaking.. …Read More »
Biografi Mochammad Hatta Dina Basa Sunda
BIOGRAFI MOCHAMMAD HATTA DINA BASA SUNDA Mohammad Hatta | nyaéta pahlawan Indonésia. Dilahirkan di Bukittinggi dina 12 Agustus 1902. Waktu lahir beliua dibéré ngaran Mohammad Ahtar sarta dawam digeroan Atta. Bapana ngaranna Mohammad Jamil sarta indungna ngaranna Siti Saleha anu asalna ti golongan padagang. Di wayah leutik, Bung Hatta bersekolah …Read More »
Pidato Bahasa Sunda – Tema Kebudayaan Sunda
Assalamualaikum Wr.Wb. Bapak kalih ibu anu bade ngaregepkeun biantara-biantara simkuring, urang titenan kahirupan kiwari seueur pisan tontonan ti luar nagara urang, dipikaresep ku barudak ngora, anu sepuh oge sami “ Jati kasilih ku junti” teu minosea kana seni budaya, margi di Indonesia ti sabang dugi ka maroke seueur pisan seni …Read More »
Pidato Bahasa Sunda – Tema Perpisahan Sekolah
Contoh Pidato Bahasa Sunda – Tema Perpisahan Assalamualaikum wr. Wb Asshaduallailahaillalah waashaduanna muhamadar rosulullah. Ama badu Tipayun mangga urang sami-sami panjatkeun puji sareng syukur ka hadirat Allah SWT. Nu mana dina kasempatan ieu urang sadaya tiasa ngumpul dina kaayaan sehat wal’afiat. Shalawat miwah salam mugi tetep dilimpahkeun ka jungjungan urang …Read More »


text:
Jumat, 23 April 2010
Bandung Purba
Bandung dina jaman purba, numutkeun hasil panalungtikan, mangrupakeun hiji talaga nu dikuriling ku pagunungan, sakumaha katingali ku urang kiwari yén Bandung téh dikuriling ku pagunungan. Ieu kayaan téh 35 rébu taun anu geus kaliwat, dina mangsa talaga Bandung keur meujeuhna ngeplak caina.
Talaga Bandung panjangna kira 50 km, lébarna 30 km, mimiti ti Cicaléngka beulah wétan, nepi ka Rajamandala beulah kulon, jeung ti Majalaya, Banjaran beulah kidul nepi ka Dago beulah kalér. Ditilik sacara géomorfologi, talaga Bandung téh rada déngdék ka beulah kulon jeung kira béh tengah aya galengan saolah olah talaga teh dibagi dua nyaéta beulah wétan jeung beulah kulon. Ieu galengan téh perenahna aya di Curug Jompong. Pikeun babandingan, jerona talaga Bandung Purba téh mun kiwari mah di wewengkon Cigéréléng 45 m, Buahbatu 49 m, Cibiru 52 m, Pasirkoja 39 m, Tolo Kopo 54 m.
Rangkayan gunung kuna nu ngurilingan talaga Bandung, di antarana Gunung Puncaksalam, Pasir Kamuning, Pasir Kalapa, Gunung Lalakon, Pasir Malang, Gunung Selacau, Lagadar, Padakasih, Jatinunggal, nepi ka Gunung Bohong di beulah kidul Cimahi.
Talaga Bandung beulah kulon mimiti ngorotan kira kira 6000 taun nu geus kaliwat, nu pangheulana bobol téh nyaéta di daerah Pasir Kiara (aya ogé nu nyebutkeun di Sanghyang Tikoro) beulah kidul Rajamandala.
Di jaman kuartier kala pleistosen, kira kira 500.000 taun nu geus kaliwat, Gunung Sunda (purba) mimiti mucunghul, gunung api raksasa anu rohaka, dibeulah wétanna aya gunung Bukittunggul jeung beulah kulonna aya gunung Burangrang. Gunung Sunda ngajegir, jangkungna kira antara 3000-4000 méter. Tangkuban Parahu harita can aya.
Kira kira 375 rébu taun lilana Gunung Sunda ngajegir, nangtawing jadi tanda Tatar Sunda, nepi ka 125 rébu taun nu geus kaliwat Gunung Sunda mimiti bitu, sagala material gunung mancawura, bukti anu masih keneh katingal tug nepi ka kiwari nyaéta ayana "patahan Lémbang" anu panjangna kira-kira 22 km ngulon-ngétan. Mun hoyong atra mah coba tingali ti Maribaya beulah kidul, atawa di beulah kidul Pasar Lémbang. Ti dinya atra katingal patahan Lémbang. Tina matrial bituna Gunung Sunda téh di antarana nya ngajadikeun Talaga Bandung sok sanajan harita mah caina can pinuh pisan.
Sanggeus Gunung Sunda bitu, dina tengah-tengah urut bituna mimiti bijil gunung anyar, nyaéta pisan cikal bakal gunung Tangkuban Parahu. Jadi, Tangkuban Parahu téh anakna Gunung Sunda (purba).
Gunung T. Parahu bitu 70 rébu taun nu geus kaliwat, tah matrial tina bitu gunung T. Parahu téa nu leuwih numpuk ngajadikeun Talaga Bandung beuki ngalegaan nya nepi ka 35 rébu taun kaliwat nu dianggap panggedéna cai Talaga Bandung (dina mangsa kiwari ogé aya nu disebut Gunung Sunda di beulah kalér Gunung Tangkuban Parahu, ngan Gunung Sunda ieu mah teu jangkung, ngan ukur 1000 méteran.)
Dina mangsa kiwari, lamun téa mah Gunung Tangkuban Parahu bitu deui (da nepi ka ayeuna ge G. Tangkuban Parahu téh tetep dianggap gunung nu aktip), naha Talaga Bandung bakal kajadian deui...?
sumber:wikipedia.org
Diposting oleh baraya.iya di 19.37
Langganan: Posting Komentar (Atom)


text:
Jelema Pang Bodona Sadunya
Deden jeung Dadan tatarucingan.
Deden: "Dan! Ari jelema pang bodona di dunya ieu jelema naon?"
Dadan: "Anu gelo!"
Deden: "Lain!"
Dadan: "Diajak ulin, diajak dahar!, dibere duit, diajak ngew... teu daek!"
Deden: "Lain!"
Dadan: "Naon atuh! taluk aing mah!"
Deden: "Jelema nu pang bodona di dunya ieu aya tilu: anu kahijina tukang delman, anu kadua tukang ngangon munding, anu katiluna anu ngapdreuk pas photo."
Dadan: "Naha kumaha kitu?"
Deden: "Pek tempo ku maneh eta tukang delman, ari awewe geulis jeung sarareungit di tukangan!, ari bool kuda sakitu sareukseuk jeung bau teh disanghareupan, lamun tukang ngangon munding, ari dahar jeung lauk asin, ari daging anu sakitu gedena ditumpakan bae, lamun anu ngapdreuk pas photo, pek bandungan ku maneh: 'Mang! bade ngapdreuk pas photo! (ceuk anu ngapdreuk), sabaraha? (Ceuk tukang pas photo), 6 x 4 lima! (Ceuk anu ngapdreuk), mangga antosan (Ceuk tukang pas photo)', pan kitu pokna teh!, sakanyaho aing mah 6 x 4 teh pan 24!"
Dadan: "Sugan aing mah anu paling bodona sadunya teh anu diomongkeun ku maneh wungkul, gening maneh oge sarua bodona, maksudna pas photo 6 x 4 lima teh hartina lima lambar. Bisa bae ka batur ngomong bodo!, ari sorangan leuwih oon, oneng , jeung tolol."
Dadan: "Giliran aing lah mere tarucing ka maneh! Den! Cik ari pang panasna di dunya ieu naon?"
Deden: "Panon poe!"
Dadan: "Terus!"
Deden: "Nya enggeus!"
Dadan: "Salah!"
Deden: "Terus naon?"
Dadan: "Pang panasna di dunya ieu nyaeta: 'Moe maneh diluhur seng tengah poe ereng-erengan bari ngadurukan jeung nginum kopi panas. terus kabogoh direbut batur'"
Deden: "Sakalian siana diduruk ku aing!"
Dadan: "!!!????????"


text:
Wilujeng Sumping di Blog Simkuring ASK Tea !! Jaya di Buwana, Bagja di Aherat silih asah, asih, asuh
Senin, 22 November 2010
Obama Vs SBY
ASK-PASUNDAN JAYA
obama:Ye ari merapi kmha ayena?
Sby:Ah ktu we,loba lebu pabalatak.
obama:alus atuh tikotok kalebuan kabeh.
Sby:geuning apal?maneh sok ngalebuan tihayam nya? ai tadi naek naon kadieu?
obama:eta mah pgwean urg keur leutik.tadi naek primajasa nu eksekutif.
Sby:emang aya primajasa di india?maenya ti india naek beus kadieu?
obama:eh urang mah da ka tasik heula ti india teh.rek meuli TO heula.kapal urg nyuksruk ka sawah di lanud cibeureum.jadi we naek primajasa.
Sby:oh kutan teh.yeuh geura dahar baso&satena!
Obama: Moal ah da geus wareg ku TO


text:
Ciamis kaler taun 50-an..
Pagawean kuring anu geus maneuh mah nyaeta ngarit, enya ngala jukut keur parab embe, aya meureun opat siki mah cocoan embe teh. Kilang kitu da sakapeung mah sok ngarasula ari dititah ngarit teh, biasa, sisirikan jeung lanceuk. Sedeng lanceuk kuring awewe, teu pati lumrah awewe ngarit mah, karunya saur Ema teh. Kuring sok eleh geleng da boh kukitu boh ku kieu oge tetep ngarit mah tanggung jawab kuring.
Aya eta oge adi lalaki, tapi asa leutik keneh, rek milu oge ngarit sok disieuh-sieuh teu meunang, sieun ngahesekeun engke di kebon. Ongkoh engke jaga lamun geus waktuna ngagentenan kuring mun kuring geus di SMP, atawa nyanyabaan.
Tah didieu di kebon, sok ngumpulkeun dahareun keur buka teh, rupa-rupa aya tundun (rambutan) haseum, salak kesed, jambu batu ngora keneh, malah gencoy oge sok dipulung keur tajil. Maju ka beurang tugas pagawean geus rengse, lohor teh kari mandi, lain mandi hayang beberesih, tapi eta ari tas mandi teh sok rada seger jeung teu hanaang teuing.
Ba’da lohor geus rabeng nu nyalampeur, eta rek ngabuburit, ari ngabuburit sok seseringna mah ka tanjakan tilu. Nu disebut tanjakan tilu teh nyaeta perenahna di Cikananga, aya tilu tanjakan noron, ngan diselang datar saeutik. Ari leumpang ngabuburit ti lembur kuring mah perenahna teh ngidul, ka Nangoh, terus lempeng, engke manggihan makam Buyut Jangraga, ka sasak, sok ulin heula didieu, ningalikaen cai tarik di walungan. Bras ka kampung Selacai, ulah dituluykeun lempeng, mengkol ka kenca, brasna ka Cangkore. Tidinya leumpang deui mapay jalan aspal nu nuju ka Ciheras atawa kadituna ka Kawali. Terus nepika sasak walungan naon tah poho deui. Didinya sok ulin heula, sok nuduhkeun lebah dinya, urut treuk mawa muatan gula tibalik.
Didinya tara lila sanajan resep oge bari ngabandungan mobil anu liwat, lolobana oplet jurusan Kawali Ciamis. Treuk bae jeung beus biasana mah jarauh tujuanana ka kaler ka Cirebon, ka kidul pang deukeutna ka Ciamis. Naon pang tara lila, ceuk babaturan cenah engke mun aya mobil tiguling, urang bakal dipenta jadi saksina, mangkaning cenah ulah bae urusan jeung pulisi mah. Ka beh dieunakeun dongeng teh asa loba bohongna, dasar bae keur budak sok pagede-gede rahul.
Sabenerna lamun ngan saukur rek ka tanjakan tilu ti kiduleun lembur oge aya simpangan jalan ngaliwatan makam Nangoh, lempeng bae terus nepi ka brasna teh ka tanjakan nu ka tiluna. Tapi pan ngarana oge ngabuburit, jeun teuing jalan muter oge, ngahaja ngarah ngadagoan bedug Magrib. Mangkaning ladang leumpang nguriling teh ngan kakara dur asar nepi ka tanjakan tilu teh. Tah di tanjakan kaduana aya padataran malah aya bangku sagala, eta keur nu ngadagoan oplet mun erek indit-inditan. Sok didieu dariuk bari heureuy garogonjakan.
Mun geus rada reyem-reyem sok kaluar lalay – eta tanggara geus deukeut magrib – sok gura-giru balik, satengah lumpat da magrib teh di Nangoh keneh. Eta teh sok kaburu ngaheureuyan heula monyet nu dicangcang, ingon-ingonan eta meureun nu boga imah.
“Kudu ngabatalan euy, da puasa mah teu meunang leuwih waktuna”
“Enya ngalamot curuk bae, bari niat buka, allohuma lakasumtu robbika amantu waala rizkika abtortu birohmatika ya arhamna rohimin.” Wel bae ramo diasupkeun kana sungut. Kuring ngarampa saku, dina saku aya balingbing wuluh, calingcing di lembur kuring mah disebutna teh. Mani mereundeuy bakat ku haseum, tajil ku calingcing tea pisakumahaeun. Batur teu dibere da ngan hiji-hijina, kitu ge geus dina sungut kuring. Jeung ongkoh rada era buka puasa ku calingcing meunang mulung deuih ti pakarangan tukang imahna Pa Ua.
Datang ka imah.
“Tah geuning, tas timana mani geus ngaliwatan magrib? Sok geura dahar kadinyah. Engke deui mah tong ngaliwatan deui magrib!” ceuk indung kuring.
Kuring teu pati nembalan sabab geus sambutut ku sangu deungeuna goreng mujaer, jeung angeun lompong, di lembur kuring mah disebutna angeun poloy. Teu wudu ni’mat.
Alhamdulillah geus tamat puasa sapoe. Sok sanajan ku indung kuring diomat-omat ulah balik ngaleuwihan magrib, isukna teh kitu deui bae, eta da sakapeung sok poho keur puasa, sok kamalinaan ulin. Satuluyna mah indung kuring tara gurah geureuh deui, eta da meureun tibatan di imah ngan saukur pasea jeung dulur. Ngarurudet kolot.
Tuluy gura giru neang pitajileun nu geus dikumpulkeun, ah mani hoream nempona oge. Eta da ku sangu jeung deungeuna oge mani geus asa kamerekaan, tuluyna mah ngan saukur dipiceun. Teu kapok isukna teh ngumpulkeun deui rupa-rupa kadaharan.
Berengbeng ka Masjid, bari nyampaykeun sarung, indung kuring geus apaleun tara tatanya deui.


text:
Amien Rais Puji Biantara Jokowi Dina Forum APEC
Ketua Majelis Pertimbangan Partai Amanat Nasional (PAN) Amien Rais muji biantara Présidén Joko Widodo dina forum APEC CEO Summit di Beijing, Senén (10/11/2014). Cacak ngaku teu nempo sakabéh biantara Jokowi, Amien meunteun, biantara anu ditepikeun Jokowi cukup alus.
“Saya tidak melihat semuanya, tetapi saya sempat beberapa menit melihat. Menurut saya cukup bagus,” kecap Amien, saréngsé acara deklarasi sarta pengukuhan kepengurusan Koalisi Merah Putih DKI Jakarta, di Hotél Gran Melia, Jakarta, Salasa (11/11/2014).
Amien ngaharepkeun, naon anu ditepikeun ku Jokowi bisa geura-giru direalisasikan. Leuwih deui, biantara Jokowi meunangkeun pangbagéa positif ti para delegasi anu hadir.
“Sambutan dari para delegasi juga bagus. Sekarang tinggal bagaimana follow-up-nya,” ceuk urut Ketua MPR éta.
Kawas dikutip ti poéan Kompas, Jokowi ngamangpaatkeun forum APEC CEO Summit di Beijing pikeun nawarkeun kasempetan investasi pangwangunan infrastruktur anu patali jeung konektivitas di Tanah Air. Kira-kira 500 pamingpin pausahaan kakoncara ti 21 nagara di Asia Pasifik kasampak antusias kalawan paparan Jokowi.
Dina forum éta, biantara Jokowi henteu maké téks, tapi nepikeun presentasi dina basa Inggris sarta ngamangpaatkeun slide layar rubak. Di dinya, manéhna mintonkeun grafis peta Indonésia sarta data statistik minangka penunjang. Éta paparan mimiti Jokowi dina forum internasional minangka Présidén.
Ngamimitian presentasina, Jokowi mikeun gambaran ngeunaan Indonésia anu ngabogaan 17.000 pulo kalawan populasi nu nyicingan kira-kira 240 juta jiwa. Saterusna, manéhna ngécéskeun agénda pangwangunan di Indonésia ka hareup anu fokus dina konektivitas maritim, pangwangunan 24 palabuhan, sarta transportasi massal karéta seuneu, sarta pembangkit listrik 35.000 MW.
Jokowi ngagambarkeun kumaha konektivitas antarpulo tacan kabangun kalawan alus ku kituna aya kasenjangan harga komoditas barang antara pulo anu hiji sarta anu séjén. Manéhna nyontokeun harga semen di Papua anu bisa ngahontal 25 kali lipet ti harga di Pulo Jawa.
Sajaba ngadadarkeun kasempetan anu aya, Jokowi jujur ngungkabkeun ayana sajumlah masalah anu ngahambat pangwangunan di Indonésia, mimiti ti birokrasi perizinan, pambebasan lahan, nepi ka katersediaan listrik. Tapi, manéhna ogé usaha meyakinkan golongan usaha di Asia Pasifik yén pasualan-pasualan éta baris jadi fokus pembenahan ti pamaréntahanana.
Mungkas presentasina, Jokowi ngondang golongan usaha dina forum APEC pikeun investasi dina pangwangunan di Indonésia.
“Kami menantikan Anda untuk datang ke Indonesia dan berinvestasi di Indonesia,” ceuk urut Gubernur DKI Jakarta éta. [kom]


text:
Hasil Pencarian
Hasil pencarian untuk kata kunci bagjana (3)
- NADOMAN NURUL HIKMAH, DARAS I (bagian 8)Al Baqarah (Surat Kadua) - ayat 127 d/k 141 (tamat)
19 Apr 2004 - 1:41 am
71. KUDU SABAR (:2/127) - rhs, 4 Syawal 1421 H
- Upama gaduh kahayang, ulah osok rurusuhan,
kudu bari sabar diri, kudu tartib ati-ati.
- Contona ngadegkeun Ka'bah, ku Ibrahim di baladah,
ngentepkeun batu teh nungtut, ku leukeun mah nya ngawujud.
- Mun keur migawe garapan, kudu sabar dileukeunan,
bari muntang ka Ilahi, gawe teh jadi pangbakti.
- Upama gaduh kahayang, ulah osok rurusuhan,
- SAHA ARI URANG SUNDA TEHH.R. Hidayat Suryalaga
23 Jul 2003 - 10:57 pm
Hiji waktu nu geus kalaiwat dina riungan para tokoh Urang Sunda jeung sawatara anggota DPRD Prop. Jabar basa ngabahas "milih pigupernureun/wagup Prop. Jabar", ti antara anu hadir aya nu nanyakeun ka anggota DPRD Prop. Jabar tea, saha jeung nu kumaha anu disebut SUNDA teh. Ti antara anggota DPRD Prop. Jabar nu aya harita saurang oge taya nu bisa nerangkeun kalawan jentre. Ieu kaaayan teh ngagambarkeun yen wawakil rayat Sunda teh dina buktina mah henteu apaleun kana saha jeung naon anu diwakilanana. Estu pikasediheun pisan. wawakil urang Sunda teu ngartieun kana saha jeung naon ari SUNDA teh.
- CARITA PARAHIYANGAN
30 Nov 2001 - 1:06 am
Carita Parahiyangan teh hiji naskah kuno titilar Karuhun Urang sunda ti Galuh anu pohara munelna, ieu naskah teh luhur pisan ajen sajarahna, teu eleh ajenna najan dibandingkeun jeung pararaton atawa Nagarakretagama, nyaeta anu nyaritakeun hal ihwal katut kaayaan Singasari jeung Majapahit.
Carita Parahyiangan eusina nyarsilahkeun kaayaan pulo Djawa anu nyurug ka bagian Beulah kulon jeung sabagian ka Beulah Wetan; malah nyarsilahkeun Raja Sanjaya basa angkat ti Galuh ka tatar Wetan.
Tempat-tempat atawa daerah anu ditulis dina ieu naskah Carita Parahiyangan sabagian parantos kaungsi raratanana, sarta ti eta tempat-tempat teh loba bahan-bahan sejenna anu bias diguar.


text:
Invertebrata
Invertebrata nyaéta sato nu teu miboga tulang tonggong atawa kolom vertebral.[1] Lolobana sato nu aya mangrupa invertebrata.[rujukan?] Istilah invertebrata nyaéta hiji wangun awal vertebrae diturunkeun tina kecap Latén.[1] Vertebrae umumna ngandung harti kana sendi, harti hususna nyaéta 'sendi tulang belakang vertebrata'.[1] Ieu kecap ditambahan ku awalan "in-" hartina euweuh atawa henteu, anu hartina 'maranéhna anu lain veterbrae'.[1] Invertebrata nyaéta grup paling rupa-rupa nu mibanda kira-kira 12 juta spésiés hirup.[1] Éta sato mangrupa sato nu getihna tiis; suhu awakna gumantung kana suhu atmosfir.[1]
Eusi
Klasifikasi[édit | édit sumber]
Filum Protozoa,[édit | édit sumber]
Filum protozoa nyaéta sato nu boga hiji sél nu hirup dina cai.[2] Wangun awak protozoa leutik pisan antara 10-50 µm, tapi aya ogé nu mibanda wangun awak nepi ka 1mm.[2] Sumber dahareun protozoa nyaéta sato jeung tutuwuhan.[2] Dumasar kana alat gerakna, Protozoa dibagi jadi opat kelas nyaéta:
- Kelas Rhizopoda (suku semu);
- flagellatae (bulu pecut);
- kelas Cilliata (Rambut getar);
- kelas Sporozoa (miboga spora).[2]
Filum Porifera atawa sato Berpori,[édit | édit sumber]
Filum Prifera nyaéta sato cai anu hirup di laut jeung wangun awak kawas tutuwuhan atawa pipah berpori nu napel kana dasar laut sarta bisa bébas pindah tempat.[2] Sumber pangan porifera nyaéta baktéri jeung plankton.[2] Filum Porifera dibagi kana tilu golongan, nyaéta Kelas Corcorea, kelas Hexactinelida jeung Kelas Demospangia.[2]
Filum Cnidaria[édit | édit sumber]
Filum Cnidaria nyaéta sato nu boga sél panyeureud nu disebut knidosit nu dipaké pikeun néwak mangsa jeung ngabéla diri.[2] Cnidarians dibagi kana 4 golongan: Anthozoa (anemones laut, corals, pens laut), Scyphozoa (ubur-ubur), Cubozoa (ubur-ubur pasagi) jeung Hydrozoa.[rujukan?] Filum Cnidari lolobana kapanggih di lingkungan laut.[2]
Filum Ctenophora[édit | édit sumber]
Filum ctenophora nyaéta sato nu mibanda liang-liang leutik atawa pori dina ampir sakabéh awakna.[2] Pori éta bisa ngaluarkeun racun anu dipaké pikeun ngalumpuhkeun mangsa atawa musuhna.[2] Sanajan bentukna kawas ubur-ubur, tapi Filum Coelenterata teu boga sél panyengat (knidosit) saperti dina filum Cnidaria.[2] Filum Ctenophora kadang dikatégorikeun minangka Coelenterata sabab mangrupa sato berongga nu disebut Coelenteron.[2]
Filum Platyhelminthes atawa Cacing Pipih[édit | édit sumber]
Filum platyhelminthes nyaéta sato kawas cacing nu boga awak datar jeung teu bubukuan.[2] Flatworm Ieu umumna hirup di walungan, laut, situ atawa salaku parasit di awak organisme séjén. Aya tilu kelas di Platyhelminthes Filum nyaéta Turbellaria (cacing buluan shakes), trematodes (flukes Sip) jeung Cestoda (tapeworms).[2]
Filum Nematodes (cacing Gilik)[édit | édit sumber]
Filum nematodes nyaéta nu gilik cacing ngawangun.[2] Boh tungtung nu Nematodes Filum awak ngawangun bari tengah tapered jeung rounded.[2] Conto cacing Gilik saperti kawas hookworm, askaris jeung filaria cacing.[2]


text:
Love
“66 urang mah”,
“25,30, jadi 55 urang mah euy”
“alah qyuqyu urang mah 99 waé euy”
Pas palebah keur ngocok kartu, kurunyung nu boga warung (bari ngasongkeun kotrétan) “ieu bayareun kabéhna 66 tambah 25 tambah 30 tambah 99 jadi kabéhna téh 220 siki nya?, berarti saratus sapuluh rébueun).
éta kabéh nu ngaronda cing karuliat “Har ari si aceu piraku kudu dibayar ku kartu rémi?, bari gé na saha nu ngopi bala-bala nepi ka 220 siki?, pira ngan tiluan!”
Nu boga warung ngaléos bari kerung “naha ieu bala-bala béakna kusaha?”
Keur jongjon ngajuki, tara-tara ti sasari, si Bapa nelepon. Riweuh teu riweuh, wayahna kuring kudu balik heula. Ngomongna mah penting, duka aya naon. Sapaparat jalan, haté dag-dig-dug, teu puguh rarasaan. Nginget-nginget, bisi peuting kuring ngimpi goréng. Tapi da asa henteu. Naon atuh, nya? Ditanya si Ema cilaka, lain. Adi ménta bekel sakola, sarua deuih lain. Pokona ka dieu wé heula, peupeujeuh. Kitu pénta si Bapa ‘na telepon. Bisi heueuh penting, motor mio nu dunungan téh, geuwat wé digebér satakerna. Tepi ka imah. Kasampak Rani, Euis, Éka, jeung Yuni, keur dariuk dina korsi. Saurang gé euweuh nu teu cirambay. Geus cop. Pasti. Moal salah. Enya, moal salah. Sanggeus sasalaman. Gantawang si Bapa ngomong, “Aing mah teu nyaho naon-naon. Nu opatan ieu téh kadieuna cenah rék ménta pertanggung jawaban manéh. Pék wé uruskeun, kumaha karep. Teungteuingeun pisan sia mah, ngareuneuhan téh meni saopat-opat”
Ngangres. Nénjo kaayaan di lemburna. Warga beuki loba nu sangsara. Patani kari daki. Nu dagang tinggal modal. Teu kurang nu kalaparan. “Borokok! Pangedulan siah!” cék Abah. Teu diwaro da biasa. Gedig ka saung sawah. Gék diuk. Kabayan ngahuleng salila-lila. Geus kitu nyéh seuri sorangan. Peutingna. Rap maké teregos. Nyorén gobang. Niténan imah jalma nu jaregud tur ngopét. Lep. Ngadepong handapeun jandéla. “Aman kawasna!” ceklék nyokél jandéla. Keketeyepan nyokotan duit jeung barang nu aya ajénna. Isukna. Wur. Wur. Duit dibagi-bagikeun ka jalma masakat. Ti dinya Kabayan sohor jadi jalma béréhan. Kuwu katut Kulisi remen narima laporan. Loba jalma jegud nu kabangsatan. Teg, timbul kacurigan mun nu boga hadas Kabayan. “Mangga uing mah badé digantung gé? Asal aya buktos bé sareng saksi,” cék Kabayan tutas diinterogasi. Kuwu ngahuleng. Sanggeus éta kajadian warga ngadémo Kuwu. “Turun! Anjeun geus mitnah Kabayan,” rahayat saur manuk. Kuwu teu bisa majar kumaha. Ahirna Kabayan diistrénan jadi Kuwu.
Alatan darurat kuring daék nyupiran mobil méwah Anggota Déwan. Teu nyangka hareupeun imah Téh Léni aya sora lalaki ménta tulung, ceunah kaseuit serangan jantung.
Badégana geus baralik ti heula da tadi ngahaja disieuhkeun basa rék aya nu datang. Si Bapa dibopong ka mobil dibaturan Téh Léni, biur mobil muru rumah sakit. Sirineuna jejeritan nyiklakkeun nu di jalan, nyéak sakolépat nepi.
“Cép..! Ke pami ditaros di rumah sakit akukeun dulur Acép baénya!”
“Hor, Téh… Léni!”
“Jep! Kalem! Ké diperesén! Béjakeun baé keur dines luar kena serangan. Lain tas ti imah Tétéh, omaat! Pan ieu téh jalmi terhormat. Teu kénging su’udhon!”
Nu gering geus di rohangan VVIP. Jigrah kawas sabihari. Dibaturan istri anom sanésna. Paingan umur tunggang gunung, angen-angenna pecat sawed. Nurub cupu jeung awéwéna nu alus laur hadé omé, nu ukur resep ngarah supana, tapi embung miara catangna!
“Cép wartosan sadayana! Téh Léni tos nilar!” Ceuk Pa Déwan bari nepak tak-tak. “Hor..!”
Jas beureum nu ngagantung di jero lamari. Bray panto lamari dibuka. Rap dipaké, dicobaan. Katempo keretas salambar luhureun méja, gap langsung dibaca eusina nepi kaimeut. "Rék diringkus, rék diabuskeun kana sél, teu paduli. Jas beureum, jeung rahayat leutik jadi harga diri aing," ceuk Atmasuria, katelah aktivis kampus anu kahot, jeung gedé wawanén.
Brul ratusan Mahasiswa ti beulah kalér. Jalan Siliwangi jadi lautan Mahasiswa jas beureum. Spanduk nu pinuh ku jargon, jeung sindiran keur koruptor dipentangkeun. "sakumna Mahasiwa, teu gedag bulu salambar, najan péstol némpél dina tangkurak sirah. Nyingkah sia koruptor" Atmasuria orasi hareupeun Pémda.
Polisi ngajéjér hareupeun Pémda, péstol jeung sagala pakarang geus siap sadia, keur ngajaga bisi aya karusuhan. "montong satengah-satengah jadi aktivis mah jang, Mahasiswa téh sorana rahayat leutik, nu kudu dibela" ceuk bapana. Atmasuria beuki ngaléntabkeun sora kana mikropon.
Cumantèl waè dina hatè, najan pait, geuneuk semu hideung. Kituna tèh geus puluhan taun. Kateuing kadieunakeun utamana saminggu ka tukang bet jadi bangbaluh, bet mugagkeun sagala rupa. Salempang rèk nanya tèh. “Ah naha da nu ngarasakeun mah kuring sorangan, batur mah biheung” ceuk hatè. Maksakeun nepangan pa Hamid. Ngadarègdèg, tipepereket , jibreg ku kèsang tiis. Bari ngagunakeun pakakas Ultrasonografi, pa Hamid nyarios “Wayahna bapa kedah Laparoscopy Cholèsistèctomy, margi nu nèmpèl pait dina hatè Bapa tèh ayeuna mah sanès ukur geuneuk semu hideung tapi geus ngabatu” saurna. Kuring ukur olohok.
Keur solat Duha dipapag ku hiji wanoja diraksukan sarwa bodas, dibawa hiber ka hiji rohangan remeng remeng cebrèk badis di jero guha, pangacian teuing kamana. Wanci Sareupna digeuingkeun ku si Cikal “Apa waktosna netepan Asar” pokna. Awak lungsè, beuteung bolong opat lobang, pakakas kahampangan dipasang selang, leungeun kènca dibarogod selang infusan.
Alatan darurat kuring daék nyupiran mobil méwah Anggota Déwan. Teu nyangka hareupeun imah Téh Léni aya sora lalaki ménta tulung, ceunah kaseuit serangan jantung.
Badégana geus baralik ti heula da tadi ngahaja disieuhkeun basa rék aya nu datang. Si Bapa dibopong ka mobil dibaturan Téh Léni, biur mobil muru rumah sakit. Sirineuna jejeritan nyiklakkeun nu di jalan, nyéak sakolépat nepi.
“Cép..! Ke pami ditaros di rumah sakit akukeun dulur Acép baénya!”
“Hor, Téh… Léni!”
“Jep! Kalem! Ké diperesén! Béjakeun baé keur dines luar kena serangan. Lain tas ti imah Tétéh, omaat! Pan ieu téh jalmi terhormat. Teu kénging su’udhon!”
Nu gering geus di rohangan VVIP. Jigrah kawas sabihari. Dibaturan istri anom sanésna. Paingan umur tunggang gunung, angen-angenna pecat sawed. Nurub cupu jeung awéwéna nu alus laur hadé omé, nu ukur resep ngarah supana, tapi embung miara catangna!
“Cép wartosan sadayana! Téh Léni tos nilar!” Ceuk Pa Déwan bari nepak tak-tak. “Hor..!”
"Geus horéam ngahiji jeung manéhna téh, asa dibohongan waé, paribasa itu-paribasa ieu. 'Asa kurang kumaha buméla.' Asa teu dihargaan! Isukan mah rék lah-lahan ngomong, sugan didéngé." Kitu ceuk Bu Mar, basa kamari soré curhat ka kuring.
"Terus kumaha cenah?" Bu Sari nanya semu panasaran.
"Heueuh kieu..., ceuk Bu Mar téh, hayang pisah lamun kahayangna teu didéngé waé mah. Kahayangna teh bruk-brak wé, mun enya salakina bogoh ka Éka mah, ari ieu, kalah loba alesan waé. Pajarkeun téh, Éka mah sakadar babaturan, tapi naha?"
"Naha naon tah?" Bu Sari motong caritaan.
"Éta cenah, dina dompét salakina téh aya poto Éka, jabaning dina hapé salakina loba poto Éka, dina akun fb pon kitu deui, nyieun sajak keur Éka, 'Ari nu kitu nganggap babaturan atawa aya haté kadua leutik?' Éh. Omat ceuk Bu Mar gé ulah dibéja-béja kanu lain!"
"Sip!" témbal Bu Sari, padahal dina haténa aya gosip anyar keur isuk ari arisan.
Aya lima urang dipasar anu profesina béda keur ngobrol meuni sengit naker katingalina. Kira-kira kieu obrolan na teh
Tukang Urut: Tétéla anu pangbeungharna dikampung ieu téh Pak Ucen, saminggu tilu kali manéhna ménta diurut, sabot diurut manéhna sok nyaritakeun ngeunaan keberhasilannya.
Tukang Cukur: Salah, anu bener éta pak Awoh, soalna saban jelema anu datang nyukur buuk, nyebatkeun téh anjeunna.
Tukang Endul : Informasi ti ibu-ibu langganan kuring saban isuk jeung dumasar kana hasil ngarumpi yén anu pangbeungharna éta pak Adun.
Tukang Copet: tétéla maranéh kabéh mah ngadéngé ti batur, aing mah ningali sorangan yén dikampung ieu euweuh nu beunghar, mangkana aing operasina dikampung tatangga.
Tukang Lotek : Urang mah moal miluan ngomong ah, loba teuing ngomong bisi euweuh nu meuli soalna sok muncrat, terus sieun diaromong ku maraneh!
"Geus horéam ngahiji jeung manéhna téh, asa dibohongan waé, paribasa itu-paribasa ieu. Padahal asa kurang kumaha buméla. Asa teu dihargaan! Isukan mah rék lah-lahan ngomong, sugan didéngé. Ceuk Bu Mar basa kamari soré," cék kuring
"Terus kumaha cenah?" Bu Sari nanya semu panasaran.
"Heueuh kieu..., ceuk Bu Mar téh, Hayang pisah lamun kahayangna teu didenge wae. Kahayangna mah bruk-brak wé, mun enya salakina bogoh ka Éka mah, ari ieu, kalah loba alesan waé pajarkeun téh, Éka mah sakadar babaturan, tapi naha?"
"Naha naon tah?" Bu Sari motong caritaan kuring.
"Éta cenah, dina dompét salakina téh aya poto Éka jabaning dina hapé salakina loba poto Éka, dina akun fb pon kitu deui, nyieun sajak keur Éka, ari nu kitu nganggap babaturan atawa aya haté kadua leutik? Éh. Omat ceuk Bu Mar gé ulah dibéja-béja kanu lain!" cék kuring.
"Sip!" témbal Bu Sari, padahal dina haténa aya gosip anyar keur isuk ari arisan.
“Potona meni saraé …” pokna
“Sok ningalan nya?” kuring nanya rada héran. Manéhna unggeuk .“Fikminna oge saraé…”
“Geuning terang simkuring sok mikmin?” kuring molohok
“Pan sok aya pemberitahuan dina wall …” pokna bari tungkul
“Sadayana gé sok ditingalian. Status, komén, sareng sadayana aktivitas salira, simkuring mah apal”
“Naha atuh tara dikomén atanapi dilaik?”
“Da sieun katohyan” Manéhna beuki tungkul. Euh, sugan téh! kuring ngajulaeu…..
Haré généh secret admirer?! ….Teu Usum!!!
Euweuh kawani!!!
Karasa liang irung asa ngagedéan, juru biwir rada nyingsat saeutik. “Halik, kaditu! Teu butuh aing mah lalaki leutik burih. Butuh ogé lalaki langit, lalanang jagat!” ngabéngbéos ningalkeun nu molohok bari kerung, kuring hohoak….dina haté!
Proyék di pasir beusi geus dua taun dilakonan. Lumayan imah jadi weweg. Sup kendaraan ka garasi, sakapeung mah jiga terminal imah téh. Cikopi pesenan gancang nembrak dina méja. “Kang ibak nya. Ku cihaneut”, pok pamajikan. Aya geleser dina dada. Kanyaah baheula mulang deui. Ras inget dua taun ayeuna, sanajan mindeng ditinggalkeun, sabar. Dasi gancang dibuka. Asa nyekék. Asa kaured. Beuheung, haté karasa eungapna. Mun seug lain panitah dunungan, jeung kaiket ku jangji kanu maha kawasa, teu hayang teuing balik deui kapagawéan. Kajeun usaha bareng jeung pamajikan, karasa kanyaah anu sakitu geugeutna. Teu robah tibaheula mula. Salila diuk nyanghareupan cikopi, pipikiran kumalayang. Bet inget panitah anak dunungan “Kang, omat kaping tilu kedah énggal kadieu deui”, Nongtoréng. “Cekap sadinten ogé di ditu mah. Tos gaduh putra tilu ieuh, piraku rék nambih deui. Da Enéng ogé hoyong enggal gaduh putra”.
Di buruan Istana Presiden,sanggeus mapatkeun ajian halimunan , kuring leumpang kalayan teuneung, daweung, ludeung ngajorag ka “Ruang Kerja “Presiden. Trok’trok,trok panto diketrok. “Assalamualaikum. “ ceuk kuring. “Waalaekumsallam. Mangga lebet.” Aya sora ti jero rohangan agem, teugeug. “Saha anjeun ? Nanya bari reuwas. “Abdi , Ki Sunda . ” Ceuk Kuring, teugeug deui wé. “Aya naon anjeun datang ka kantor kuring tanpa larapan ? Nanyana téh bari meta-metakeun leungeun jiga nu keur deklamasi ning. “ Kieu, abdi dongkap ka dieu téh, kahiji badé ngucapkeun selamat, wiréh Pangersa tos janten ‘Pemborong’.” Ceuk kuring rada nyungkun. “Nuhun.” Jawabna téh singket, angger teugeug deuih. “Nu kadua ? “ Nanyana semu rusuh. “Punten pami tiasa mah basa indung kedah dipertahankeun eksistensina sareng kedah jelas aya goréntélna dina kurikeukeum” Ceuk kuring wani. “Aduh, apan éta téh geus dimandatkeun ka mendikbud sangkan gancang dibéréskeun.” Nyariosna semu keuheul. “ Nuh ….,” nelepon.
Manehna neuteup opat potret nu ngagantung dina tembok. Potret si cikal nu gandang, budakna nu kadua,jeung nu panengah nu nembongkeun imut manis sarta pameunteu geulis nyari. Potret pamungkas, potret sakulawarga. Sedeng jentreng jam nu bandulna gigitekan ka kenca jeung ka katuhu ngajelengeng dalapan kali dina peuting nu ngaririncik. Opat potret jadi ciciren lalampahan hirup dina runtuyan detik nu ngaberung padungdung silung. Cimata ngalembereh tina pameunteuna nu beuki haropak diteureuy kekebul wanci.
"Hampura ema, nu ngan bisa ngatik ngadidik aranjeun nepi ka dieu."
Lalaunan renghapna ngendoran, matana nutup laju ngarumpuyuk kana korsi pulas beureum, teu hudang deui. ***
Hayang teuing nuliskeun carita. Ngeunaan hiji lalaki nu hirupna gorowong salawangeun jandéla. Nganganti nu teu ieuh datang. Nyawang. Satukangeun gebrétna cihujan nu jadi rérégan. Aya lenyap sausap dada, basa sora mobil eureun sagigireun imahna. Laju kacipta ku manéhna:
Mahéra nu rerencepan mukakeun pager tukang. Rambut panjangna rancucut balas lumpat marat buruan. Ngulutrakkeun panto, laju ngeteyep ngadeukeutan. Mun kitu téh manéhna rék api-api teu apal, api-api reuwas mun éta wanoja dumadak nangkeup ti tukang, népakeun ribeg awakna, jeung sahéab saab kana lebah tonggongna.
Ah, boa teuing Magda. Rurusuhan mukakeun pager tukang. Rambutna tukung. Mun kahujanan téh matak lahak témbong taktakna. Moal keketeyepan Magda mah. Poksang. Paling gé nyorowok gegeroan. Hayang dipang-andukan-keun, hayang dipayang...
Leuh, balikta simpé geuningan. Sawatara lila sanggeus sora mobil nyemprung ngajauhan, taya kulutrak, angot léngkah nu ngadeukeutan. Suwung Mahéra boh kitu Magda. Anging kuring hareupeun jandéla. Dibaturan ku sora hujan jeung sakolébat panineungan: Anjeun.
Reugreug haté téh sab geus meunang deui bibi. Mantan TKW nu gajihna kabéh dikirimkeum ka salakina nu kalah béak dipaké kawin deui. Si bibi téh basajan. Sagala nu dipaké pas jeung pantes. Taya cawadeun dina pagawéanna. Kapaké pisan ku pamajikan. Saenggeus tilu bulan, si bibi pamit rék ngalongok budakna nu keur gering. “Si bibi téh lami moal uihna ? Mah, Punten atuh pang nyayogikeun acuk koko nu bodas sareng kopéah hideung. Papah bade jumatan di tengah jalan ka luar kota. Wengi gé tos uih deui”. Saenggeus si bibi balik deui, dina hiji waktu kuring kapergok pisan ku pamajikan keur duaan jeung si bibi di kamarna. Beungeut pamajikan burahay beureum. Sorana ngagerem. Leuwih serem ti Rahwana. “Demi Alloh, demi rosululloh, akang mah teu jinah. Da … ”. “Da naon kang ? Maksad akang … ?”. Sora pamjikan ngalaunan terus kapiuhan.
Wanci sareupna Nyi Mimin dicarék mandi ku indungna. Wayahna cenah sanajan hareudang ogé. Pamali. Engké wéh cenah janari. Maju ka peuting beuki bayeungyang. Ngelekeb. Sabat indungna saré Nyi Mimin ngabongohan rék mandi. Ma'lum. Can boga cai di jero. Kapaksa ka tampian. Lebakeun imahna. Barang ngulutrak muka panto dapur, nyampak Kang Ahmad, kikindeuwan Nyi Mimin keur nguriling. Ngaronda. Blus deui Nyi Mimin asup. Teu jadi mandina. Isin ku Kang Ahmad cenah bébéja ka indungna mah, waktu hudang kagareuwahkeun. Nyi Mimin tagiwur. Kang Ahmad ogé reuwas. Bari ngawaskeun sora jeroeun imah bilik kikindeuwanna.
Biasana mah rék mangkat gawé téh, tara loba tetempoan. Rérés dangdan, langsung sasarap, atawa ngopi, meunang nyayagikeun pamajikanana. Bari diléndotan budak nu meujeuhna capétang, sagala ditanya, sagala dipénta.
Ari ayeuna, bet kudu tumpa-tempo heula. Seuseuheun, licineun, sagala rurudet katempo. Yakin pisan, hirup teu boga pasangan, jauh tina kajembaran haté.
Geuleuyeung manéhna ka dapur, tuluy naheur cai sagelaseun. Bari ngopi, lamunanana ngacacang ka saban lampah. Tuluy tumanya dina haténa, “Naha kuring salah? Teu, teu rumasa, asa geus bener jadi salaki téh. Usaha toh-tohan, ngabélaan anak pamajikan, tapi naha bet dibayar ku midua? Hasil késang bet dipaké rucah jeung lalaki séjén.”
“Naha enya gering ku awéwé ubarna awéwé? Ah, asa teu kaharti. Mun kitu, nalika kuring kawin deui, meureun niatna uubar, lain ngalaksanakeun paréntah agama. Antara hirup nyorangan jeung boga pasangan, dua hal anu can kapanggih eusina. Haténa beuki poékeun, lir samagaha ngarungkup panonpoé nu keur meujeuhna caang.
“Bah, enya kitu, ketak jelema gumantung kana naon nu dituangna?” Abah Merebot ditanya ku incuna.
“Enya, meureun. Boroning jalma, dalah sato ogé kapan kitu. Maung Raja Leuweung, ari parabna sayur mah, angger nyeri huntu. Malah lolong.”
“Leres, kitu Bah?”
“Ceuk buku, Abah ogé. Da can kungsi miara maung.” Ambu Merebot nyuguhkeun opieun. Rangginang, opak, wajit, gegetuk jeung kolontong. Incu Abah bangun resepeun. Komo kana wajit.
“Tong loba teuing dahar wajit, Cu. Kapan Ambu keur olah karesep Ucu. Urang dahar jeung Abah.”
Sor, pais iwung. Sambel, lalab jeung sangu beureum haneut, meunang ngakeul. Rérés dahar cuci mulutna kolék boléd. Ucu teurab, “Punten, Bah.” Abah mencrong bangun deudeuh. “Dug, atuh geura ébog. Biasana tunduh nyampeurkeun geura.”
Lelenggutan. Ucu ngoréléng ka pangkéng.
Abah ngahuleng. Enya kitu, jelema gumantung naon nu didaharna?
Saprak ninggakeun anjeun, Cha!! Dunya asa poék. Haté tugenah diudag-udag ringrang. Kalangkang anjeun teu weléh némbongan. Nepi ka kiwari Cha!! Dédéngéeun kénéh inghakna, katempo kénéh lémbéréhna cimata mapay pipi anjeun nu kanyos.
Lumpat sakalumpat lampét, hayang miceun kalangkang anjeun. Geus sagala dilakonan Cha!! Sangkan bisa mopohokeun. Percumah geuning. Da anjeun teu weléh ngingintil. Nutur-nutur ngabebegigan.
Rumasa. Rumasa pisan Cha!! Dosa kuring gedé euweuh tandingannana. Anjeun hamo bisa ngahampura. Najan Kuring ceurik lolongséran gé. Sagara ampunan anjeun geus nutup. Dalah kuring gé geus leungit kawani, pikeun nepungan anjeun.
Cha!! Poé ieu haté kuring tatu parna pisan. Mun kongang mah, hayang ceurik jejeritan. Ningali budak turun tina mobil dituyun bari sempal guyon ku salaki anjeun. Kuring teu kuat Chaaa...
Runtuyan ombak, mulas saamparan kikisik bodas, udat tapak, rawé-rawé pirang kalangkang, satapak deui, satapak deui, ngalalakon ngudag pasini nu nyiruru di tungtung soré kasumba, silanglang dina ringrangna.
"Akang sumping..., geulis!" Simpé, saabrulan kayakas anteng muntang kana beueus sésa lambak.
"Di mana atuh salira...?" Angger simpé, mata poé nurihan sakeureut haté.
Layung tambah agréng, jiga poé-poé kamari mangsa nepungan kalangkang, tapi ayeuna aya nu béda, Kalangkangna teu wé datang, kapiheulaan wanci nu mimiti nyuuh ka ka peuting.
"Wios geulis, wios akang jadi kayakas di ieu basisir, satia nganti salira nepungan najan dina kalangkang." Ombak mimiti guligah deui, mawa geter sono anu sarua, ka salira nu kamari kalebuh rongkahna ombak balai, nya tsunami nu misahkeun asih urang.
"Dong, gening batur mah loba nu terkenal jadi artis tina yutub nya euy?!" Dudung ngajak ngawangkong Dodong nu keur anteng ngorong. "Ah, nyao teuing uingah teu ngarti kanu kitu." Dodong ngajawab sakeunana, da puguh keur ngeunah-ngeunahna ngorong. "Ah manéh mah angger ari diajak ngawangkong téh, kitu waé. Dasar jalma euweuh kahayang, teu boga rasa kabita saeutik-eutik acak." Dudung jamedud teu dilayanan ku Dodong. "Na ari manéh Dung, kapan uingah teu sakola, kuper, terus gapték cenah ceuk jalma ayeuna mah. Jadi rék naon uing kikituan? Ké... ké... ké... Ari ilaing keur naon euy? Eta lampu kamera HP ilaing hurung?" Dudung cicirihilan bari kalem ngajawab, "Ah henteu Dong, bieu urang midio ilaing keur ngorong. Sugan wé atuh ilaing teh jadi artis yutub, kan uing bisa kakécrétan." Dodong asa dijailan. Manéhna nangtung bari semu napsu. "Yeuh, lamun ilaing hayang kakécrétan mah..." Bari nyingsring satarikna, nepika kaluar jeung bukurna.
Kleung! Angkleung! Kano ngangkleung diwelah. Nyuruwuk meulah walungan sajeroeun leuweung. Anjog di hiji tegalan. Sato leuweung récét mapag Srangéngé. Manuk tinggeleber. Peucang, mencek jeung kelenci tingaraced. Gajleng hanjat. Keteyep. Nyalingker tukangeun kakayon. Reketek, babahak gondéwa dipanteng. Jamparing kari mentangkeun. "Lalaki sajati pantang ngabongohan," nongtoréng papagah bapana, "duél! Mun wani, duél!" Bolay. Kop kana éndong surasaka. Belewer, jamparing katut gondéwa dibahankeun ka lawan. "Soor tah, pantengkeun gondéwa! Pasang sabuk wilang tatu! Parikat-rikat ngajamparing!" Gagah, dangah nangtang lawan. Reketek deui, gondéwa dipanteng. Diiker, dikéker. Sasaran kalah murungkut. Ngadégdég. Muringis lir nu baluas. Berebey cimatana ngalémbéréh. Merebey mapay damis. Hiawata Kecil kandeg. Anak kelenci surak. Leupas jadi sasaran jamparing.
* Adaptasi tina "Little Hiawatha", Walt Disney, 1937.
"Teunggeul haté Jo, ulinkeun heula!" Asép codét ngagorowok, panonna tetep manco.
"Tah kitu Nggé, ala Jajantungna, sugema déwék!" cép Dadan surak.
Nu silih babuk di pakalangan beuki ragot, jeprét si Bejo nye'hcer sirah, si Renggé malik ngabintih nenggel pisan pas dada. silih pacok , silih bintih, silih siih. Bobotoh beuki pogot. Nu ngiluan papak pagedé-gedé kawani.
"Waktosna hayam ka balong" wasit ngahuit, nembongkeun stopwatch ka para Bobotoh, panceg limalas menit sarondena, istirahat lima menit.
"Panggorokan ka Tilu!" wasit ngagorowok
Nu tarung ngamimitian deui, der eundeur, bobotoh ayeuh-ayeuhan. Kang Kirman sila,ngawaskeun si Renggé nu ngeusi palebah nye'hcer kekemplonganana si Bejo. Haténa bungangang, Duit aduan nu dicepeng jang Haér ngadilakan, siga kelét Sumi. Ratug Jantungna tutunggulan. Injuritaim.
"Kéok, Kéok!" si Renggé waktu di cehcer si Bejo, lumpat ninggalkeun kalang.
"Horséh!" bobotoh moyég.
Sapasang sukuna noroktok, maksa nangtung rumanggieung, sirah biru aleumeur. na dadana aya tapak siih, getih buciay. Matana pécak nu kiwa. Laju ngudupruk. Beuheungna ngulapés, potong.
Kang Kirman tagiwur, késang badag kesang lembut maluguran jeroeun jeket. Tarang renung. Beungeutna pias. Setoran kiriditan motor ojégna kacocéng papak.
“…Bu Ratna dinten kamari ngantunkeun. Mugi Alloh ngahapunten sadaya kalepatanana, amin…!” Pa Mantri Guru mungkas béwara ku pangdunga. Murid-murid ngahaminan, bari pating salegruk. Asa diheulang. Bu Ratna, guru pikaresepeun. Tulatén jeung rancagé. Gedé jasana.
Layon Bu Ratna kapanggih ku Mang Apud, ngagolér di sisi jalan. Teu dibaju salambar-lambar acan. Awakna pinuh ku tatu. Saméméhna kungsi amitan kanu boga kontrakan rék nepungan Pa Bupati. Katingali ku sababaraha jalma, dipapageun ku mobil dines Bupati. Geus biasa, dina raraga ngalobi. Malah, wangunan sakola nu ayeuna geus alus téh, ladang ngalobi. Jang Uhé, nu digawé di hotél, kungsi ningali Bu Ratna kaluar ti kamar hotél jeung Pa Bupati, tengah peuting.
Basa ditanya, ngawalonna téh pondok, “Biasa, Kang. Urusan sakola!” Jang Uhé teu papanjangan, da puguh buktina nyata, wangunan sakola di lemburna mingkin alus. Teu kawas tiheula, waktu Bu Ratna mimiti datang ditugaskeun ngajar. Teu sirikna wangunan sakola teh déngdék, rék runtuh.
Nyi Rusmini. Anak Bi Munah nu ngan hiji-hijina. Kacida diogona. Dinangna-néngné pisan. Alah batan nanggeuy endog beubeureumna. Bélaan anjuk ngahutang, kahayangna teu weléh ditedunan.
Édas...! Abong nunggal, ngadojana béak kadaék. Nyi Rusmini ririwit pisan. Eutik-eutik gering. Sanajan geus parawan, awakna teu payaan. Teu kaop kahujanan, tuluy gering. Sauntung-untungna tara lila. Cukup ditambaan ku ubar warung, sok buru-buru cageur deui.
Can gé sabulan, Nyi Rusmini geus gering deui. Anéhna, nu ayeuna mah alunganteng. Geus aya kana sabulanna. Diubar-abér ku nu biasa, teu daék cageur. Demi kasakitna, sararebel. Sakapeung utah-utahan. Beungeutna haropak pias. Ceuk béja panyakit mag. Kana dahar suda. Rajeun hayang barangdahar, tatawaranana nu haseum atawa lada. Ku Bi Munah tara digugu. Gogoda tuda. Keur gering mah, baham téh pararait. Kahayangna barangdahar nu samodél kitu.
Bakat ku melang, Nyi Rusmini dibawa ka dokter. Dokter mariksa kalawan taliti. Rérés mariksa, dokter nyarita, "Wilujeng, Bu...! Sakedap deui, Ibu kagungan incu."
Keur meujeuh dina haneutna. Gubrag. Kocéak, dengek. Reuwas. Reyem-reyem mangrupa kelir samar-samar narémbongan. Hiji sora anu dipikawanoh, sedih, gumbira, hariring asih, ilang kalimpudan réwuan sarwa sora. Can aya gurat mangsi hideung, hejo, beureum nuliskeun kahayang. Nyacas bodas miang ngalalakon munggaran. Keupat wirahma dua wilet, rumiang ngigelan kahayang jaman, dina sela-sela carukan nasib. Gedig. Ngalengkah. Lolongkrang salah jeung bener atra. Nyubadanan hirup, gening harungan cucuk jeung rungga. Naék sawilet tunggul dirurud catang dirumpak, ngalajur napsu ngumbar kahayang, ngaberung salin jinis angkara murka. Bari nyumput dina pipinding agama darigama. Ngitung ti ayeuna, ngaheulakeun dunya? Nyéngcéléngan amal keur ibadah jaga? Atawa kumaha engké?
Bumi inggeung, seuneu ngabébéla, tingkolébat upluk-aplakna tegal Kurusétra lebah kalangkang rasa, babatang pasoléngkah, getih angkara ngabayabah lebah kadengdemna. Ngong sora Batara Agni ti uwung-awang ti lebah angkeubna méga-méga kulawu nu ngahieuman rasa, galindeng peura nyulusup kana batin Drupadi.
“Anaking…, hidep téh sang sudéwi impénan para batara-batari, sing sabar geulis, cakakakna angkara Dursasana, geuri kingkinna Dasarata, éta téh balilihan nu saenyana, ceurik nu sabenerna tina hirup jeung kahirupan…”
Kongkolak rasa nu baseuh ku cimata ngeueum warugana, karem ka lebah wiwirang nu taya hinggana.
“Duh …jagat batara….., béhna mah nu disebut judi jeung ajén diri bet ngintel dina kanyeri, aing nu ngaran Drupadi, béhna mah bet jadi korban kawijaksanaan salaki, nu digebruskeun ka lebah birahi rekayasa Sangkuni bari dihina ku asmara titisan angkara…”
Hawana karasa béda. Caméwék harieum beungeut. Dunya asa ngaheureutan. Bréh. Nempo nu dibaju singsarwa bodas. Angen ratug neundeun curiga. Boa manéhna malakal maot. Nyolong ténjo incognito. Padahal ngahaja nganjang, seja mapag ngajak mulang. Rét ka luhur. Gebeg! Katara pakakas nu nyangkoyang. Boa alat panyabut nyawa, nu baris nyedot sukma tina ragana. Terrr..! Dumadak awak ngagibrig. Panas tiris. Luut-léét késang tiis. Rét ka handap. Sukuna antel ka ubin. Plong! Lain, lain Éta. Manéhna, pasti manusa sarua jeung aing. Ngarénghap. Hhhhh… Aman. Rét kana sakuna. Nogél spuit jarum suntik. Rey tingsariak. Boa eusina sianida. Ras ka Jack The River, psikopat rajapati nu tan ras-rasan. Boa-boa keur ngadodoho. Bongoh saeutik. Jress! Halaaah..kumaha ieung? Aduh biaaang! Tuluuuung!!!
Hiji peuting, cép Maman jeung néng Mimin, anu karék jadi pangantén anyar. Keur tibra-tibrana saré. Keur kitu, ti luar imah aya anu keketrok. “Tok...tok..tok!” Néng Mimin langsung ngoréjat hudang. Tuluy ngaguyah-guyah salakina. “Kang gugah! Kang énggal gugah! Itu aya hansip?” pokna. Cép Maman anu keur lulungu, langsung pias jeung awakna ngadégdég.
“Alaaaaah, kudu nyumput dimana atuh?” Ceuk manéhna bingung campur soak.
“Tos énggal kabur léwat jandéla waé!” Témbal néng Mimin anu sarua soak.
Teu lila bari dikokolor kénéh, cép Maman langsung luncat ka luar kana jandéla. Manéhna asruk-asrukan ngaliwatan ruyuk. Awakna pareurih beunang ku eurih. Tuluy manéhna nyumput handapan tangkal anu buni. Geus jauh manéhna karék sadar. “Astagfirulloh! Apanan aing téh geus kawin!”
Puseur dayeuh. Wanci manceran. Matapoé keur meumeujeuhna buringas. Nyongkab. Poé katilu, leumpang nutur-nutur indung suku. Lunta ti lembur, seja néangan kasab, bari ngajauhan manéhna, nu geus ngajejek harga diri. Bet kumalangkang waé kajadian peuting harita. "Ngaca atuh...!" Manéhna tipopolotot, dibarung cumiduh. Beungeut tangka lamokot. Sumbi..., Sumbi, aya ku teungteuingeun manéh téh! Awas siah! Hiji waktu mah, manéh nu kudu taluk, deku 'na suku kuring.
Teu babari geuning meunang pagawéan téh, sok komo ukur ijasah SMA. Teuing geus sabaraha hiji pausahaan nu nolak. Euweuh lowongan, basana téh. Leumpang rumanggieung. Awak leuseuh. Lapar jeung haus nu nataku. Bekel geus korédas.
Ngalungsar, hareupeun gedong. Bank Sunda. Ujug-ujug kaingetan. Enya, apan kungsi sakali-kalina nyetoran, basa pihak bank keur saba sakola. Apan ieu kartu ATM-na ogé didompétan! Sup, ka rohangan ATM. Kartu diasupkeun. Seleweg, kartu diteureuy mesin. Kutrak-kutrek mencét nomer PIN, laju kana tombol 100.000. Bréh, 'na monitor. "Punten, saldo salira kantun panineungan."
Sagala rupa kadangkala nu dianggap gorèng sok diteumbleuhkeun ka barudak, misilna baè : barudak kiwari lamun cumarita sok ngarasa gèngsi ku basa indung da sok disebut “kampungan, teu gaul jeung sajabana“, mangkana sok campur aduk.
Tapi nurutkeun panalungtikan mah teu sagemblengna salah dibarudak, nu utamana mah kolotna sorangan. Lamun ku urang diperhatikeun ti budak tacan bisa bener nyarita kolotna sok ngajak nyarita ku basa èndonèsia.
Malahan mah nu ngaku yèn manèhna “inohong“ sorangan lamun dina riungan didaerahna sok loba nyaritana campur aduk.
Cing ayeuna saha nu salah??? Jawabanana mah aya di diri urang sorangan.
“Tèng manuk tèng, anak puyuh kukuncungan, uyah mah tara tèès ka luhur“
..........35@@@
Abdil : "Ngaran ujang saha ?"
Abdul : " Abdul Mang !"
Abdil : "Mana Abdul téh ?"
Abdul : "Tah ieu Mang !" Pokna bari nunjuk kana dada.
Abdil :" Lain da étamah dada !"
Abdul : " Nu ieu Mang " Pokna bari nunjuk kana sirah.
Abdil : " Ah sarua lain da éta mah sirah, ! coba nu mana atuh ?"
Gaplok Abdul nampiling mang Abdil satarikna.
Abdi : " Aduh.... naha maké nyabok , nyeri siah kéhéd?"
Abdul : " Kawas kumaha rupana nyeri téh Mang cing hayang nyaho ?"
Gogodeg. Duanana nyawang ka dirina séwang-séwangan.
Demi harepan. Dikeureuyeuh. Sanajan sorangeun téh nanjak kacida. Mapay hambalan rasa. Malipir gawir katineung. Dina simpéna peuting nu taya purnama. Ketug jajantung marengan léngkah nu mingkin laun. Ngahégak!
Di mumunggang Gunung Gedé. Mapag srangéngé nu karék medal ti tebéh wétan.
Endah geuning, Cinta.
Tuh tingali! Lebah Alun-alun Suryakancana, Edelweis mawa panggupay trésna.
Mun téa mah bener éta téh lambang kaabadian, kuring seja titip sagagang.
Ka salira….
Najan pakasaban ukur buburuh macul, hirup teu wudu umum jeung batur. Teu haripeut ku teuteureuyeun. Anak pamajikan teu wéléh karangkaman. Budak satilu-tilu, tamat SMP waé mah. Ni’mat dahar, ni’mat saré. Pangala nu barokah.
Isuk-isuk. Manggul pacul. Saperti biasa, mapayan sawah tatangga. Ngabaladah heula. Isukan ngasakeunana. Ngagarokan. Nu boga tinggal tandur. Kitu nu geus maneuh, ti usum ka usum.
Hiji poé. Sahdi, jongjon nampingan. Teu kanyahoan, gurudug traktor. Ampir nabrak. Sorana, sesentak, “Halik ku aing, halik ku aing.” Sahdi, ukur ngiser. Kaclék, kaclék macul. Jedak, aya nu nabrak. Ngajurahroh. Diguley traktor. Hudang. Pindah kana heuleuran tonggoh, traktor nangoh. Pindah kana pétakan lebak, traktor nyampak. Sahdi, lumpat sakalumpat lampét. Traktor ngudag-ngudag. Bus ka imah. Sahdi, maculan goah.
Ngumpulkeun pangacian nu bacacaran, saprak dirakrak teu béja teu carita.”Ka balé ka pilemburan. Di hatéan ku malaka. Kamana kajojo nya pipikiran. Teu weléh rék tumarima....”
Reketek sampur ditalikeun kana cangkéng.”Kapungkur dunungan, kapungkur mah guguling panjang. Ayeuna mah ayeuna ukur cipanon. Ka mana mah dunungan nya kuring miang. Ka dinya mah ka nu sangkaan....”
Ayeuna waktuna pikeun narima kanyataan nu teu sapira. Kahayang embung disapirakeun. Tapi loba jalma nyapirakeun.”Haté leutik ngacacang ka pilemburan. Nu karasa ngan sauyunan. Hadé leutik jungjunan nu kaamparan. Da diri mah geuningan teu weléh montél....”
Sasat teu méré lolongkrang. Nu baheula ukur ucul-ucul catur tanpa bukur ayeuna maralik ngéwa. Sumawonna nu teu pati narima. ”Hayu atuh katuncar disina mawur. Diakalan ku sangkala. Kumaha mah dunungan teu weléh bingung. Aduh, teu weléh bingung...!”
Ngempyah teu eureun. Damar ngalinces katebak angin. Sampur dikebutkeun deui. Metot balébat sina ulin dina ukel dina tandak.
Asih. Ninggali baliho nu parangpang sajajalan para calon wawakil rahayat. Sok aya harèwos hatèna nu beurat ka kènca. Terus mandungan status jeung komèn, loba nu nyecelè. Macaan nu sèjèn deui nyakitu kènèh. Dikritik bèbèakan. Teu kaimpleng ku manèhna hayang jadi nu kitu. "Milu bajuang mèlaan rahayat ngarasa sugema najan teu jadi pajabat." Gerentes Asih dina hatèna.
Asih. Hirup kumbuh campur gaul jeung rahayat pilemburan. Resep ngabèla nu leutik ngabantu nu susah. Sanajan ukur ku tanaga. Teu ieuh manèhna boga rasa itu jeung ieu. Hiji mangsa, torojol SMS. "Wayahna kedah kersa nyalon dewan kanggo nyumponan kuota 30 persen ti kaum istri!"
"Cu! Sabot langit bungkleng. Hatè maranèhna hideung, tara daèk nyabak cai abdas, tara ngagugu diajak nincak buruan masjid. Tatangkalan mah aya kènèh, ngan panghampura gusti tos robah jadi mamala."
Taneuh ngageter, lemah oyag ngariyeg eundeur. Di luhur, langit kiruh kasipuh ku haseup belewuk, mulek ngabuntel kakeueung, nyanghareupan murkana alam nu ngaberung mudalkeun amarah kapegung waktu. Teu kabilang lobana kanalangsa paselang jeung gorolang istighfar, ngusir karisi dina melas-melisna aweuhan takbir. Salaksa tangkal pasoléngkrah, mangréwu kahirupan kakubur kandelna lebu, raga-raga patulayah, hangit, kabawa saarna angin nu ngageuri. Pilemburan leungit dangiang, panas nyongkab manggang léngkah anu masih kumelendang.
Palebah palataran dina mumunggang nu lenglang manéhna ngajanteng anteng neuteup ka jauhna, nganti hujan ngabibis haringhang. Ukur rajegna tutunggul nu jadi batur, marengan geterna sukma muji kakawasaan tur kaagungan Mantenna. Biheung isuk jaganing géto lemah mana nu bakal kapeto saterusna. Sajorélat cimata murag, mépés gulidagna banjir lahar nu ngararad. Didieu carita dipungkas, nyacapkeun tugas séba kanyaah kana lemah nu ditincak dina sujud nu pamungkas.
Karepna nyaah ka salaki. Belenyeng ka pasar. Srog ka toko emas. Ngajual anting nu ngan kari sabeulah. Laju nguriling ka tungtung pasar, muru tukang sapédah. Meuli ban. Ban digiwing. Ingkang raka tos saminggu angkat damelna nikreuh, alatan ban sapédahna, bajréd. Belenyéh seuri, "Suprais...!"
Ngahelas, ras ka ingkang garwa. Maké anting ngan sabeulah, nu hiji ragrag teuing dimana. Gura-giru mawa sapédah. Digiwing. Tukang loak disampeurkeun. Ngilo sapédah kameumeut matak nyeri. Belenyeng ka pasar ka toko emas. Meuli anting sabeulah. Untung diladangan. Belenyéh seuri, "Suprais...!"
Bedug asar. Ban sapédah anyar, jeung anting anyar, amprok. Jodo mah mémang jorok. Jorok kacida.
"Pah, kumaha kelom Ibu tos disemir? Kadé hilap cing hérang, Ibu badé rapat diréksi." Nu Geulis norojol dijero kamar, rokna semu nyingsat, teu wani ngageunggeureuhkeun, sok malik nyorongot.
"Bilih badé sarapan, tos sayagi dina méja." ceuk kuring bari nunjuk kana goréng sangu jeung dadar endog.
Panawar kuring ngan dirérét saliwat, malah leuwih anteng nyisiran buuk.
"Moal kaburu, ngké waé di kantin!" gidig indit teu ngalieuk komo pamit mah.
Kuring teu loba pikir, laju nuluykeun ngepél tengah imah, nu kotor deui alatan ditincak ku nu Geulis.
Bérés mandi awak karasa seger, kapusing ngurangan, siap-siap indit gawé.
"Wilujeng énjing Bapa Guru!" nu paliwat mésem, ninggali kuring kasakola ngangais orok.


text:
Di Coronet kami pinuh committed mun nyadiakeun kami konsumén jeung pisan pangalusna di Parancah jeung asesoris. Simkuring percanten bade di mil tambahan pikeun mastikeun yén unggal customer is wareg. Simkuring boga pangalaman (leuwih 14 taun) jeung reputasi di sawah pikeun nganteurkeun éta produk Parancah nu konsumén kudu expedite proyék-proyék maranéhanana sarta assure kualitas sarta kaamanan.
Coronet bakal ngalakukeun sakabeh urang bisa nyieun kieu hubungan bisnis sukses a. Coronet jalan salaku tim nyadiakeun nu pangalusna dina kualitas, layanan palanggan sarta rékayasa ka sadaya para nasabah urang. Kuring sabenerna yakin yén kami moal ukur tiasa nyimpen duit bari delivering hiji produk kualitas punjul, tapi ogé jadi asset parusahaan berharga pikeun mangsa nu bakal datang.


text:
Kunti Jeung Tukang Sado
Dina hiji peuting kacaritakeun mang Udin tukang sado rek balik saenggeus mangkal di dayeuh, pas keur ditengah jalan mang Udin nu euker mengendarai kuda supaya baik jalanya, ningali aya awewe keur nangtung disisi jalan bari make baju bodas bari buukna panjang nepi ka bujurna, ku mang udin ditanya:
"Neng bade kamana wengi-wengi kieu'?". "Nya eta mang bade ka ka bojong lopang" jawab na.
Tuluy singkat carita eta awewe teh milu ka mang udin da kampung mang udin ngaliwatan kampung nu rek dituju ku awewe eta. Pas nepi ka bojong lopang awewe eta turun bari ngasongkeun duit 20,000,.
"Ah neng sawios atuh" ceuk mang udin. Si awewe eta teu loba carita bari init kana rungkun anu poek, barang teu lila mang udin kaget nempo duit 20,000 tadi rubah jadi daun kararas, Bari nga gurutu mang Udin nyarita "Dasar Kunti lanak",
teu lila sia wewe eta bijil dei tina rungkun anu poek bari nyarita
"Dari pada amang mah TUKANG SADO"


text:
Lambang Arménia
Lambang Nasional Arménia (Basa Arménia: Հայաստանի Զինանշան, Hayastani Zinanshan) miboga hiji heulang sarta singa nyekelan hiji taméng. Lambang nu ayeuna diadopsi dina 19 April 1992, ku kaputusan Déwan Luhur Arménian. Dina 15 Juni 2006, hukum ngeunaan lambang nagara Arménia disahkeun ku Parlemén Arménia.
Rujukan[édit | édit sumber]
Tumbu kaluar[édit | édit sumber]
- Lambang Arménia dina Flags of the World
- Armenica.org
- Lambang Nasional Républik Arménia - Loka resmi
Citakan:Coats of arms of Europe Citakan:Coats of arms of Asia


text:
DONGENG : SIREUM JEUNG JAPATI
Aya sireum rek nginum disisi walungan. Keur ngarayap kahandap, manehna tisoledat. Pluk ragrag kana cai. Hadena caina rada ngeuyeumbeu lebah dinya mah. Tapi keukeuh bae ari ngojay kasisi mah teu bisaeun. Sireum gegeroan, ” tulung, tulung, ieu kuring rek tikerelep tulungan ”
Kabeneran aya japati keur cindeten dina dahan kai anu nyodor kaluhureun cai.
Kadengeun aya sireum gegeroan menta tulung. Barang ngareret kahandap, katenjoeun sireum keur kokosehan. Japati karunyaeun, geleber hibeur bari ngegel daun salambar. Song diasongkeun daun teh kahareupeun sireum. Sireum tuluy muntang kana daun. Daun kujapati dibawa ka darat. Sok digolerkeun kana taneuh.Sireum pohara nganuhunkeunana ka japati anu geus ngaleupaskeun manehanana dina bahaya.
Dina hiji mangsa japati teh cindeten deui dina dahan kai anu nyodor ka walungan tea. Sireum anu baheula ditulungan ku manehna oge kabeneran aya dihandapeun tangkal. Harita tikajauhan aya paninggaran nyampeurkeun leumpangna keketeyepan
Teu talangke deui buru-buru sireum nyampeurkeun japati bari ngaharewos ka manehna.
”heh japati, buru-buru geura hibeur, tuh aya paninggaran keur ngintip.”
Panigaran geus ngawengkang bedilna. Tapi japati kaburu geleber hibeur.
Isukna japati papanggih deui jeung sireum. Ceuk japati ” Nuhun pisan sakadang sireum, kuring geus ditulungan ku anjeun, leupas tina balai.”
Jawab sireum ” is eta mah kapanan kawajiban sarerea, nulungan batur anu rek meunang cilaka, eta wajib. Komo ieu mah kuring ayeuna hirup keneh teh lantaran geus ditulungan ku sampean.”
Tah kitu cenah lalakon sireum jeung japati anu akur jeung silih tulungan.
Abdi gaduh sisindiran yeuh…. kieu geura …!!
Itu lain langlayangan
Manuk heulang puputeran
Hirup teh henteu sorangan
Kudu daek silih tulung
Dongeng simkuring dicekapkeun dugi ka dieu mugi aya pulanganeunana. Datang katingal tarang undur katingal punduk, simkuring seja permios, cag…
Kelas : VI-A
Mata Pelajaran : Bahasa Sunda


text:
alah baraya..Ema Frenter Jahat Oge nyack.....
Bade teu jahat kumaha Gera....sadaya Css n' Js Code Ableh not working Alias Teu tiasa Dtampilkeun Cenah..
Eta Kajadian ku Ableh Ka Alaman Basa Dinteun Rebo kaping 12-3-2008 tabuh 12.05.32.99
basa harita teh Ableh nembe gugah bubu tabuh sakituanlah
.....Ableh Sok panasaran ari teu Muka Frenter .naha?? nya naha??....Slna bisi weh Revalina Coment ka ableh atw Nenk Ejo geuning anu Tumi
........Tah basa Ableh muka Profile naha Css sareng Js Fs Ableh ngblank...teras BG uwih deui kanu BG kapungkur./.
Eta mah da Ableh Hoyong nggorowok tv da kumaha
Tukang nggorowokna ge teu dagang
!!!!
Ku ableh dformat ulang deui oge sami weh teu Woking-Woking wae
eta mah da Compi ku Ableh dtalapung ka awang-awang saking ku kesel teu woking-woking wae.......
TAvi Apa yang Terjadi......pas td Ableh buka Frenter teras nyobi msukkin deui Css anu ka pungkur d generatekeun deui teras d Leubeut keun deui kanu frenter....Eh geuning woking ayna mah...
Frenter Ableh jadi Rada Nyeuni deui, Sae KatinggalNa. Sok betah NinggalNa.....
TAvi nganhanjakal Kode Js na Not woking ...PAdahal Ableh hoyong Ningali beulit nga gigiwing frenter
Tavi da Kumah deui..Frenter na ge Error Keneh Geuning...Eta Css ge kudu Dgabung teu tiasa Dipisah Cga kmri-kmri........
Dari pada Cape ngutak-atik tv Frenter Na Error keneh Tos weuh Mending diantos heula Frenterna Cing enggal damang
Sok Ah Ciap-ciap deui Urg ngutak-atik..Udar-idir,,,Ngajarah Css n' Js BAtur........
ngan sakitu curhatan ti Ableh mah......
Bilih aya tulisan anu teu ka hartos ku Baraya....nyungkeun hampunteun vsan
JAdi Inti na mah C frenter nuju teu Damang,,,,,,,
nyambung teu nyack
pokona mah Nenk ijo di Antos Cintana...


text:
Sanggeus sababaraha kali dilumangsungkeun dina waktu saméméhna, Festival Kaulinan Urang Lembur diayakeun deui dina entragan taun 2013. Festival atawa kajawaraan anu biasa disebut Alimpaido ieu baris dilumangsungkeun bareng reujeung acara ‘Pekan Budaya Jawa Barat’. Festival Kaulinan Urang Lembur jadi salasahiji pangeusi acara Pekan Budaya dina raraga miéling milangkalana Propinsi Jawa Barat anu ka-68.
Sakumaha anu dijéntrékeun dina loka Disparbud Jawa Barat, Kaulinan Urang Lembur ieu mangrupakeun bagéan tina budaya anu aya di masarakat, hususna masarakat Jawa Barat. Ieu kaulinan salian ti pikeun heureuy jeung pangaresep, ogé mangrupakeun salasahiji jalan pikeun ngawanohkeun niléy atawa tata krama kahirupan di masarakat. Kaulinan ieu kacida pentingna kusabab biasana mah pakait raket pisan reujeung kahirupan barudak. Barudak anu keur nyorang mangsa gampang pisan nyerep niléy ti luar. Kaulinan urang lembur ieu béda pisan reujeung kaulinan modérn anu keur mahabu ayeuna. Kaulinan Urang Lembur mah miboga niléy anu alus pikeun ngadidik ajén-inajén kahirupan barudak. Loba niléy kahirupan anu bisa diala tina Kaulinan Urang Lembur ieu, diantarana waé kumaha gawé babarengan kalayan sauyunan, diajar motékar, diajar supaya hirup kudu jujur jeung bener.
Didadasaran ku hal ieu Disparbud Jawa Barat ngayakeun acara Festival Kaulinan Urang Lembur. Dina festival entragan ayeuna mah geus aya parobahan dina hal cara tatandingna. Kalawan gawé bareng jeung Komunitas Hong, Disparbud ngarobah sistem tatanding anu biasa dipaké saméméhna. Lamun saméméhna mah leuwih condong kana tarung hiji lawan hiji néangan saha anu punjul, ayeuna mah ngagunakeun waktu. Aya salapan rupa kaulinan anu diasupkeun kana ieu kajawaraan, nyaéta: Papancakan, Sorodot Gaplok, Babalonan tina Sarung, Gatrik, Papanggalan, Rorodaan, Jajangkungan, Bedil Jeprét, jeung Sumpit. Unggal pamilon kudu maénkeun éta sakabéh kaulinan dina waktu anu geus ditangtukeun. Anu jadi pinunjulna ditangtukeun ku jalan ngitung niléy beubeunanganana unggal pamilon.
Hal ieu dipilih supaya unggal pamilon henteu manco kana kumaha cara supaya bisa meunang, tapi kumaha carana bisa ngulinkeun kaulinan kalawan pangalusna. Leuwih ti éta, kumaha supaya miboga sumanget pikeun ngiluan kajawaraan, diajar bari hareureuy. Antukna, barudak anu ngiluan jadi pamilon sahanteuna bisa mikawanoh jeung ngarasakeun ngeunah jeung senangna ngaheureuykeun kaulinan urang lembur. Leuwih jauhna jadi mikaresep kana Kaulinan Urang Lembur. Lamun geus loba anu mikaresep mah moal gampang leungitna ieu Kaulinan Urang Lembur téh.
Dina entragan 2013 ieu, Disparbud méré lolongkrang pikeun pamilon ti unggal rombongan (kontingén) anu ngiluan téh jumlahna genep urang. Ti anu genep urang téh, opat urang mangrupakeun pamaén poko (inti), saurang deui pikeun sérep (cadangan), katut saurang deui mah ofisialna. Pamilon anu bisa ngiluanana téh barudak anu umurna antara 12 nepi ka 15 taun. Nurutkeun rarancang, ieu kajawaraan Kaulinan Urang Lembur baris diiluan ku 25 rombongan salaku wawakil ti 24 Kabupaten/Kota anu aya di Propinsi Jawa Barat (anu teu ngirimkeun rombonganana mah Kota Tasikamalaya jeung Purwakarta), ditambah sarombongan deui ti Komunitas Pecinta Monju ‘Ruas’. Ieu kajawaraan baris dilumangsungkeun di Monumén Perjuangan Rakyat Jawa Barat Jl. Dipatiukur No. 48 Bandung dina jam dalapan isuk-isuk nepikeun ka jam 12 pabeubeurangna.
Saméméh dilumangsungkeunana ieu kajawaraan, baris dilumangsungkeun heula workshop ngeunaan Kaulinan Barudak Jawa Barat anu diiluan ku barudak sakola anu aya di sakurilingeun Monumén Perjuangan Jawa Barat. Ayana workshop ieu dipiharep jadi salasahiji cara pikeun ngajaga budaya Jawa Barat supaya dipikawanoh ku barudak ngora.
(Sumber inpo Disparbud Jawa Barat)


text:
Pikeun ngawanohkeun rupa-rupa titinggal Karajaan Sunda baheula, musieum Sri Baduga Bandung ngayakeun paméran husus ngeunaan Karajaan Sunda anu dijejeran ‘Jejak Kerajaan Sunda’. Pameran ieu dilumangsungkeun ti mimiti ping 19 Nopémber nepikeun ka ping 30 Nopémber 2013. Dina ieu paméran dipidangkeun rupa-rupa titinggal Karajaan Sunda anu masih kénéh aya saperti Tugu Padrao anu jadi bukti ayana jangji pasini antara Karajaan Sunda reujeung nagri Portugis.
Ieu paméran téh ngahaja diayakeun pikeun méré bukti yén Karajaan Sunda teh bener-bener aya di kieuna. Salila ieu mah apanan loba kénéh anu tacan percaya kana ayana Karajaan Sunda. Hususna urang Sunda loba anu mikanyaho yén Karajaan Sunda téh ngan ukur dongéng. Atuh ku diayakeunana ieu paméran anu mintonkeun bukti ayana Karajaan Sunda, susuganan leuwih loba anu percayaeun yén Karajaan Sunda téh aya di kieuna. Da di nagri séjén mah, saperti di Walanda, Portugis jeung Perancis loba anu percayaeun yén baheula pernah aya karajaan anu ngaranna Karajaan Sunda.
Hal ieu mémang henteu anéh. Di luar nagri mah loba bukti anu bisa dijadikeun cekelan yén baheula téh pernah ngadeg Karajaan Sunda. Baheula pernah diayakeun jangji pasini antara Portugis reujeung Karajaan Sunda dina taun 1522 anu aya buktina dina tugu Padrao di nagri Portugis. Ieu tugu aya kénéh nepikeun ka ayeuna. Salian ti bukti mangrupa tugu, ditambah ku ayana dokumén di Arsip Nasional Portugis anu nerangkeun ngeunaan ayana Karajaan Sunda. Sedengkeun ari di Indonésia sorangan hususna di wewengkon Pasundan, ieu bukti téh henteu atawa kurang dipikawanoh ku masarakat.
Atuh ku diancokeun buktina mah, sugan waé masarakat (urang) Sunda téh beuki yakin yén Karajaan Sunda téh pernah aya jeung nyata. Pikeun leuwih ngadeudeul kana ieu paméran, dipintonkeun ogé rupa-rupa potrét lalampahan mahasiswa anu jadi pamilon fieldtrip Jejak Kerajaan Sunda. Potrét lalampahan ka patempatan anu aya pakaitna reujeung Karajaan Sunda saperti ka Ciamis katut Bogor dipidangkeun di musieum Sri Baduga.
Pikeun anu hayang mikawanoh kana Karajaan Sunda, taya salahna lamun ngahaja ngadongdon ka musieum Sri Baduga. Meungpeung masih kénéh aya waktu nepikeun ka ping 30 Nopémber.
(Gambar meunang nginjeum ti Pikiran Rakyat Online)


text:
Hasil Pencarian
Hasil pencarian untuk kata kunci ngatur (11)
- Kampung Kuta Pantrang Nanggap Wayang
20 Feb 2006 - 2:34 am
Ku sabab bareto panganten awewe diiwat ku dalang wayang, atuh ti harita karuhun Kampung Kuta ragrag ucap, cadu di lembur nanggap wayang.
Kampung Kuta sacara administratif kaasup ka Desa Pasir angin, Kacamatan Tambaksari, Kabupaten Ciamis. Lemburna teu pati lega, kitu deui jumlah pendudukna. Kahirupan wargana tina tatanen jeung nyadap kawung. Nu ngatur kahirupan warga, keur kapentingan pamarentahan diatur ku RT, RW jeung Kepala Dusun, sedengkeun urusan adat dipupuhuan ku Kuncen jeung kepala adat.
- NADOMAN NURUL HIKMAH, DARAS 30 (bagian 2)Tina Surat AN NAZIAAT (Malaikat anu Ngadudut Roh) - Surat Katujuhpuluh salapan - ayat 1 d/k 46
20 Dec 2004 - 12:33 pm
15. SAKARATNA JELEMA ANU KAPIR KACIDA PIKAWATIREUNANA (:79/1) - rhs, 17 Jumadilahir 1428 H
- Sakaratna jalma kapir, estuning ku matak watir,
ku Ijroil digebugan, anu kapir diteunggeulan.
- Digebugan sahabekna, sangkan ka luar nyawana,
nyawana mugen embungeun, sieun dika-narakakeun.
- Si nyawa didudut tarik, nyawa teh ngajerit ceurik,
tingkoceak sosongkolan, sakaratna nu teu iman.
- Naha atuh maneh kapir, teu inget engke di ahir,
bakal pinanggih jeung maot, dipapag malakal maot.
- Sanajan ampun-ampunan, enggeus euweuh kasempetan,
tobatna geus elat teuing, naha baheula teu eling.
- Tarima bae buktina, sabab teu iman teu takwa,
marukan teh bakal lana, langgeng rek hirup di dunya.
- Na naon nu diteangan, ngumbar napsu tetemenan,
terang-terang geus lekasan, malakalmaot nungguan.
- Sakaratna jalma kapir, estuning ku matak watir,
- NADOMAN NURUL HIKMAH, DARAS I (bagian 6)Al Baqarah (Surat Kadua) - ayat 94 d/k 114
17 Feb 2004 - 2:20 am
51. WAKTU KEDAH DIANGGO IBADAH (:2/94,95,96) - rhs, 4 Syawal 1421 H
- Seueur pisan nu nga'dua, hayang paranjang umurna,
Padahal mun henteu taqwa, panjang umur teh teu guna.
- Panjang umur sadi siksa, lamun seug salah ngeusina,
Panjang umur teu mangpa'at, lamun henteu daek solat.
- Panjang umur bari iman, eta kurnia pangeran,
Waktu dipake ibadah, umurna ge pinuh berekah.
- Panjang umur eta bagja, lamun dibarengan takwa,
Hirup teh gede gunana, lamun seug bisa ngaturna.
- Seueur pisan nu nga'dua, hayang paranjang umurna,
- DIRIGEN
13 Jan 2004 - 10:19 pm
Dirigen teh anu mingpin pintonan musik, biasana dina wangunan orkestra atawa paduan suara. Sang dirigen disebutna konduktor, mingpin, nangtung dihareupeun pamaen musik atawa vokal, mere aba-aba atawa ngatur irama lagu. Dina istilah karawitan mah, can aya ngaran nu baku, sabab hal ieu teu patia biasa dipake. Dina nabeuh upamana, sanajan loba nu maenna tur laguna panjang, bisa jaralan sorangan tanpa kudu dipingpin ku dirigen.
- Kampung Kuta Pantrang Nanggap Wayang
9 Jan 2003 - 10:19 pm
Dina raraga nyoreang alam katukang, mulangkeun panineungan kaayaan dayeuh Bandung antawis taun 1950-an dugi ka taun '60-an nu tangtos kaayaan harita kalintang tebih pisan bentenna sareng Bandung ayeuna. Dina seratan ieu dicobi dipedar seratan saderek Us Tiarsa R nu sadidintenna mancen tugas salaku redaksi "Pikiran Rakyat Grup" hususna di mingguan "Galura" Bandung nu urang moal bireuk deui, dicutat tina buku "Basa Bandung Halimunan" nu diterbitkeun ku Penerbit Yayasan Galura.


text:
Hasil Pencarian
Hasil pencarian untuk kata kunci nadoman nurul hikmah (10)
- NADOMAN NURUL HIKMAH, DARAS 30 (bagian 2)Tina Surat AN NAZIAAT (Malaikat anu Ngadudut Roh) - Surat Katujuhpuluh salapan - ayat 1 d/k 46
20 Dec 2004 - 12:33 pm
15. SAKARATNA JELEMA ANU KAPIR KACIDA PIKAWATIREUNANA (:79/1) - rhs, 17 Jumadilahir 1428 H
- Sakaratna jalma kapir, estuning ku matak watir,
ku Ijroil digebugan, anu kapir diteunggeulan.
- Digebugan sahabekna, sangkan ka luar nyawana,
nyawana mugen embungeun, sieun dika-narakakeun.
- Si nyawa didudut tarik, nyawa teh ngajerit ceurik,
tingkoceak sosongkolan, sakaratna nu teu iman.
- Naha atuh maneh kapir, teu inget engke di ahir,
bakal pinanggih jeung maot, dipapag malakal maot.
- Sanajan ampun-ampunan, enggeus euweuh kasempetan,
tobatna geus elat teuing, naha baheula teu eling.
- Tarima bae buktina, sabab teu iman teu takwa,
marukan teh bakal lana, langgeng rek hirup di dunya.
- Na naon nu diteangan, ngumbar napsu tetemenan,
terang-terang geus lekasan, malakalmaot nungguan.
- Sakaratna jalma kapir, estuning ku matak watir,
- Kampung Kuta Pantrang Nanggap Wayang
1 Dec 2004 - 4:14 am
1. KIAMAT TEH TANGTOS BAKAL KAJADIAN (:78/1,2,3,4,5) - rhs, 29 Jumadilawal 1424 H
- Assalamu'alaikum, ka muslimin wal muslimat,
asalamu'alaikum, ka mu'minin wal mu'minat.
- Seja nyanggakeun nadoman, sumberna ayat Al-Qur'an,
juz anu ka tilupuluh, mugia jadi pituduh.
- An-Naba' nami suratna, tujuhdalapan nomerna,
dupi nu jadi ayatna, kahiji dugi kalima,
- Anu kapir teu percaya, yen kiamat bakal aya,
pajar ukur nyingsieunan,nu kapir teh seuseurian,
- Padahal kiamat pasti, bakal cunduk hiji wanci,
nu uninga mung Ilahi, manusa mah moal ngarti.
- Mun kiamat enggeus cunduk, nu kapir bati ngaheruk,
kakara sadar jeung eling, elingna geus elat teuing,
- Nu mawi yeuh kanca mitra, urang teh wajib percaya,
engke dina hiji mangsa, kiamat pasti cundukna.
- Ti ayeuna urang tobat, samemeh dongkap kiamat,
mugi Alloh ngahampura, kana samudaya dosa.
- Assalamu'alaikum, ka muslimin wal muslimat,
- NADOMAN NURUL HIKMAH, DARAS I (bagian 8)Al Baqarah (Surat Kadua) - ayat 127 d/k 141 (tamat)
19 Apr 2004 - 1:41 am
71. KUDU SABAR (:2/127) - rhs, 4 Syawal 1421 H
- Upama gaduh kahayang, ulah osok rurusuhan,
kudu bari sabar diri, kudu tartib ati-ati.
- Contona ngadegkeun Ka'bah, ku Ibrahim di baladah,
ngentepkeun batu teh nungtut, ku leukeun mah nya ngawujud.
- Mun keur migawe garapan, kudu sabar dileukeunan,
bari muntang ka Ilahi, gawe teh jadi pangbakti.
- Upama gaduh kahayang, ulah osok rurusuhan,
- NADOMAN NURUL HIKMAH, DARAS I (bagian 7)Al Baqarah (Surat Kadua) - ayat 115 d/k 126
23 Feb 2004 - 7:50 am
61. NURUL HIKMAH (:2/115) - rhs, 4 Syawal 1421 H
- Sapanjang nyanghareup ngulon, ngetan deui ngetan deui,
sapanjang nyanghareup ngidul, ngaler deui ngaler deui,
- Madhab opat sagemblengna, jagat raya sagebarna,
kagungan Alloh Ta'ala, kalimpudan iradah-Na.
- Rahmat kurnia Mantenna, ngalingkupan jagat raya,
jembar teu aya watesna, Alloh Nu Maha Uninga.
- Sabudeurna puter jagat, estu kalampud kalampat,
kacebor ku rahmat ni'mat, ti Alloh Nu Maha Ha'at.
- Sapanjang nyanghareup ngulon, ngetan deui ngetan deui,
- NADOMAN NURUL HIKMAH, DARAS I (bagian 6)Al Baqarah (Surat Kadua) - ayat 94 d/k 114
17 Feb 2004 - 2:20 am
51. WAKTU KEDAH DIANGGO IBADAH (:2/94,95,96) - rhs, 4 Syawal 1421 H
- Seueur pisan nu nga'dua, hayang paranjang umurna,
Padahal mun henteu taqwa, panjang umur teh teu guna.
- Panjang umur sadi siksa, lamun seug salah ngeusina,
Panjang umur teu mangpa'at, lamun henteu daek solat.
- Panjang umur bari iman, eta kurnia pangeran,
Waktu dipake ibadah, umurna ge pinuh berekah.
- Panjang umur eta bagja, lamun dibarengan takwa,
Hirup teh gede gunana, lamun seug bisa ngaturna.
- Seueur pisan nu nga'dua, hayang paranjang umurna,


text:
Mungkin duplikat:
Kumaha pikeun manggihan web hosting nu meets syarat kuring?
Kuring keur ngawangun ramatloka pikeun gareja, jaba ieu migunakeun MySQL php jeung daptar anggota jeung acara savng, jsb Masalahna nyaeta abdi teu boga situs ieu publikasi teuing pangalaman. abdi peryogi spasi web pikeun nyebarkeun situs ieu. na spasi web ieu kudu jadi php na MySQL cocog - фoTorpaф Ha cBaдbбy MockBa цeHы. punten mantuan, info wae bakal loba ngaapresiasi. pilari méakkeun henteu leuwih ti 30. 00 bulan
hatur nuhun


text:
Sawo manila
Sawo manila (Manilkara zapota) nyaéta tutuwuhan nu buahan sarta umurna panjang. Tangkal sarta buahna dipikawanoh ogé kalayan ngaran-ngaran kawas sawo (basa Indonésia, basa Sunda, basa Jawa), sauh atawa sauh manila, atawa ciku (basa Malayu).[1]
Ngaran-ngaran séjénna nyaéta: chico (Filipina), ciku (Malaysia), chikoo atawa sapota (India), sofeda (Bangladés), xa pô chê atawa hồng xiêm (Viétnam), rata-mi (Sri Lanka), lamoot (ละมุด) di Thailand, Laos sarta Kamboja, níspero (Vénézuela), sugardilly (Kapuloan Bahama), naseberry (India Kulon), sapote (Nikaragua), sapoti (Brazil), sapotillier (basa Perancis) sarta sapodilla (basa Inggris).
Eusi
Gambaran[édit | édit sumber]
Tangkal anu badag sarta leubeut, bisa tumuwuh nepi ka saluhur 30-40 m. Kalayan dahan nu pondok, tangkal sawo manila boga kulit nu teuas nu warnana kulawu semu hideung nepi ka coklat kolot. Sakumna bagian tangkal ngandung lateks, nyaéta geutah warna bodas susu anu kentel.
Daun sawo mangrupa daun tunggal, perenahna sulang-seling, mindeng ngumpul dina tungtung régang. Heulayan daun boga sisi nu rata, saeutik buluan, héjo kolot hérang, wangunna bundar-endog jorong nepi ka rada “lanset”, 1,5-7 x 3,5-15 cm, puhu sarta tungtungna ngawangun baji, gagangan 1-3,5 cm, tulang daun utama nonjol dina sisi palebah handap.
Kembang sawo mangrupa kembang tunggal nu perenahna dina kélék daun deukeut tungtung régang, gagangan 1–2 cm, mindeng ngagantung, diaméter kembang nepi ka 1,5 cm, sisi luarna buluan semu coklat, jumlahna 6. Kongkolak biasana kasusun ku dua bunderan; makutana ngawangun loncéng, bodas, babagi nepi ka satengah panjang silinder.
Buahna boga gagang pondok, buleud, buleud endog atawa jorong, 3-6 x 3–8 cm, coklat semu beureum nepi ka semu konéng di luarna kalawan sisit-sisit teuas nu warnana coklat anu gampang leupas, mindeng bareng jeung sésa gagang putik anu jadi garing dina tungtungna. Boga kulit ipis, kalawan daging buah anu hipu, coklat semu beureum nepi ka semu konéng, amis sarta ngandung réa sari buah. Sikina nepi ka 12 jumlahna, tapi lolobana kurang ti 6, lonjong gepéng, hideung atawa semu coklat hérang, panjang leuwih kurang 2 cm, siki boga warna bodas lilin.
PAmangpaatan[édit | édit sumber]
Sawo manila mangrupa buah anu pohara populer di Asia Tenggara. Wewengkon ieu téh produsén sarta sakaligus konsumén utama buah ieu di dunya. Sawo dipikaresep utamana alatan rasana anu amis sarta daging buahna anu hipu.
Lolobana buah sawo manila didahar dina kaayaan seger (tanpa diasakan). Tapi sawo bisa ogé dikokolakeun jadi serbat (sherbet), dicampurkeun kana és krim, atawa dijadikeun selé. Sari buah sawo bisa dikentelkeun jadi sirop, atawa dipeuyeum jadi anggur atawa cuka.
Geutah tangkal sawo disadap di Amérika, dikentelkeun jadi chicle anu mangrupa bahan peremén karét alami. Geutah ieu ogé dikokolakeun jadi rupa-rupa bahan baku industri minangka gaganti geutah perca sarta bahan panambal huntu.
Kai sawo boga kualitas nu alus, kagolongkeun kai nu teuas sarta beurat, kalawan tékstur lemes sarta pola warna anu narik ati. Kai ieu utamana dipikaresep pikeun dijadikeun bahan parabot sarta ukir-ukiran, kaasup pikeun nyieun patung, alatan sipatna anu gampang dipigawé sarta gampang dipelitur jeung hasilna anu alus. Kai sawo mibanda daya tahan anu alus, tahan ku serangan hama sarta sarangga.
Kulit kaina ngahasilkeun tanin, anu sacara tradisional dipaké pamayang jadi bahan panyelup layar sarta pakakas pancing. Sawatara bagian tangkal sawo ogé dipaké jadi bahan ubar tradisional pikeun nungkulan diaré (tanin), panas tiris (tanin jeung siki), sarta bahan wedak pikeun nyageurkeun awak satutas ngalahirkeun (kembang).
Ekologi sarta pemanenan[édit | édit sumber]
Sawo manila réa dipelak di wewengkon padataran handap, sanajan bisa tumuwuh kalawan alus nepi ka padataran nu jangkungna kira-kira 2500 m luhur beungeut laut lbl. Tangkal sawo tahan nyanghareupan halodo, salinitas anu rada luhur, sarta tiupan angin nu tarik. Taneuh anu pangcocogna pikeun sawo nyaéta taneuh lempung nu keusikan anu subur sarta boga tata cai nu alus.
Sawo bisa kembangan sarta buahan sapanjang taun, tapi ilaharna aya hiji atawa dua usum mangsa ieu tangkal buahan réa pisan. Di Thailand, usum puncakna buahan nyaéta antara bulan Séptémber nepi ka Désémber, sedengkeun di Filipina antara Désémber – Pébruari.
Di India, buah sawo baris asak dina umur kira-kira 29 minggu. Buah ieu biasana dipanén kalawan ati-ati tina gagangna, disimpen luhureun taneuh atawa dikeueum cai sangkan geutahna béak kaluar, tuluy dikumbah sarta digosokan kulitna pikeun miceun sisit-sisit di bagian luarna.
Buah anu anyar dipetik éta teuas kénéh, sarta perlu ditunda 3-7 poé sangkan jadi asak sarta beyé, antukna ngeunah didaharna. Buah anu dijualbeulikeun biasana asak dina lalampahanana ka pasar. Lamun disimpen dina suhu tiis bisa manjangkeun waktu simpen buah sawo.
Asal-usul sarta sumebarna[édit | édit sumber]
Tutuwuhan ieu dianggap asalna ti wewengkon Guatemala, Méksiko sarta India Kulon. Para pangjajah bangsa Spanyol mawa sawo ti Méksiko ka Filipina, sarta jigana ti dinya sumebar ka Asia Tenggara.
Kiwari sawo manila geus dipelak di réa wewengkon tropis di dunya. Koleksi plasma nutfah sawo manila aya di Los Banos (Filipina), Queensland (Australia), India, Kuba, Brazil, Kosta Rika, Florida sarta Hawaii (Amérika Sarikat) sarta sawatara nagara séjénna.
Tempo ogé[édit | édit sumber]
Rujukan[édit | édit sumber]
- ↑ Priyadi, H., Takao, G., Rahmawati, I., Supriyanto, B., Nursal, W. I., Rahman, I. (2010). Five hundred plant species in Gunung Halimun Salak National Park, West Java: a checklist including Sundanese names, distribution and use. CIFOR, Bogor, Indonésia. ISBN 978-602-8693-22-6 [1]
Baca ogé[édit | édit sumber]
- Soerianegara, I. sarta RHMJ. Lemmens (eds.). 2002. Asal Daya Nabati Asia Tenggara 5(1): Tangkal penghasil kai perdagangan anu utama. PROSéa – Balé Pustaka. Jakarta. ISBN 979-666-308-2.
- Verheij, E.W.M. sarta R.E. Coronel (eds.). 1997. Asal Daya Nabati Asia Tenggara 2: Buah-buahan anu bisa dimakan. PROSéa – Gramedia. Jakarta. ISBN 979-511-672-2.
Tumbu ka luar[édit | édit sumber]
- (en) CRFG Publications: Sapodilla
- (en) Sapodilla


text:
SEO (Search Engine Optimasi) mangrupa buzzword pamasaran online nu nujul kana sagala usaha pamasaran aimed di enhancing nu pisibilitas online bisnis. It uses rupa elemen, duanana teknis na kreatif, pikeun ngaronjatkeun ranking situs di kaca hasil search engine (SERPs). Lisa Mitchell, anu Semalt ahli, ngécéskeun yén SEO robah kalawan waktos tur strategi anyar anu diwanohkeun unggal ayeuna lajeng. Tapi konsep dasar disiplin ieu mangrupa hiji sumur-terstruktur / SEO dioptimalkeun na-friendly manusa ramatloka.
Pentingna SEO
Dina dunya urang mana internét geus infiltrated ampir unggal aspék kahirupan tur leuwih jadi bisnis, pausahaan beurat ngandelkeun ayana online sangkan jualan. Najan kitu, nyieun jualan ieu, usaha kudu lalulintas, nu geus majorly disetir ku mesin pencari komérsial utama kaasup Google, Yahoo, sarta Bing - luxusuhren herren günstig. pamaké Internet napigasi mesin pencari pikeun nempo situs anjeun, nu produk jeung jasa dina tawaran tur sagala eusi nu berhubungan lianna. Sanajan kitu, lalulintas ieu teu datangna gampang. situs anjeun aya dina kompetisi kalawan ratusan rébu tina situs séjénna anu bisa nawarkeun barang atawa jasa anu sarua anu eusina. SEO mangrupakeun salah sahiji téhnik paling éféktif ngéléhkeun kompetisi ieu.
Dumasar kana hasil panalungtikan jeung pangalaman, lalulintas search engine mangrupakeun faktor utama anu pangaruh kasuksésan bisnis. lalulintas Ieu bisa nyadiakeun bisnis kalawan publisitas, beuki paparan, sarta ngaronjat revenues. Aya sababaraha tipe séjén pamasaran nu bisa nganteurkeun mulih comparable kana pamadegan lalulintas search engine.
Hubungan antara SEO na ranking SERP
Lamun situs anjeun SEO dioptimalkeun, mesin pencari manggihan eta gampang ngorondang. The hadé dioptimalkeun loka kasebut, nu leuwih luhur Chances -na pikeun meunangkeun posisi luhur di Google SERPs. Ieu ngandung harti yén saloba datang salaku kamungkinan bakal ningali situs anjeun. Inget mayoritas pamaké internét pernah kaliwat kaca mimiti a search engine lamun hasil query pilarian nu kaluar. Kurangna SEO atanapi ngamangpaatkeun SEO salah ngabalukarkeun loka pikeun dikubur jero kana SERPs dimana ukur sababaraha atawa taya sahiji pamaké internét bakal ningali eta.
Ngalakonan SEO diri versus Ngiring hiji ahli SEO
SEO mangrupakeun disiplin bener dinamis. Padahal dasar anu cukup basajan ngartos tur nerapkeun, SEO kalapa tiasa janten tantangan ka hiji jalma tanpa pangaweruh jeung pangalaman. Kabeneran, aya informasi bébas ngeunaan SEO, sarta ku prakna saeutik, anjeun tiasa ngalakukeun SEO pikeun situs anjeun ku diri.
pausahaan SEO ilaharna nawiskeun pangaweruh profésional sarta kaahlian pikeun nanganan sagala masalah SEO Anjeun. Nalika Ngiring hiji parusahaan SEO , néangan hiji nu bisa ngarti tujuan Anjeun. Ku kituna, Anjeun mimitina gé kudu angka kaluar naon rék ngahontal kalawan SEO. Wayah pangalusna pikeun kalibet ahli SEO nyaéta sawaktos Anjeun keur perencanaan pikeun redesign loka atawa ngajalankeun nu anyar. profésional bakal dianggo sareng anjeun pikeun mastikeun yén situs ieu dioptimalkeun pikeun mesin pencari. Ngabogaan hiji ahli SEO pariksa situs anjeun rutin sanggeus eta urang nyetél oge penting. The cék biasa bakal tetep anjeun nepi ka ngagancangkeun kalawan kamajuan anyar di sawah jeung kamajuan anu dipigawé appropriately. Sakumaha dibuktikeun ku popularitasnya ngaronjatkeun diantara boga bisnis, SEO téh ngarupakeun matéri sénsitip pikeun sagala bisnis anu hayang tetep kalapa di dunya bisnis dinten ieu.